Kozadra: Budžet Kantona Sarajevo 715 miliona KM - Klix.ba\nBiH Kozadra: Budžet Kantona Sarajevo 715 miliona KM\nKozadra: Budžet Kantona Sarajevo 715 miliona KM\nSjednica Vlade Kantona Sarajevo (KS) koja je nastavljena jutros još nije završena, ali je kantonalni ministar finansija Muhamed Kozadra kazao novinarima na pres-konferenciji da će ovogodišnji budžet biti 715 miliona KM.\nIako je Kozadra ranije kazao da ovogodišnji budžet neće moći biti veći od 662 miliona KM, a da su zahtjevi budžetskih korisnika oko 870 miliona KM, danas je to obrazložio da je planirano 670 miliona direktnih prihoda u budžet, 35 miliona od Međunarodnog monetarnog fonda (MMF) i 10 miliona KM kreditnih zaduženja.\n"Prema Dokumentu o okvirnim budžetima (DOB) planirali smo 662 miliona KM prihoda, međutim Vlada je zauzela stav da je moguće prihode povećati po sudskim, administrativnim taksama i po drugim osnovama i to je dužnost svih budžetskih korisnika", pojašnjava Kozadra.\nDodao je da je ovogodišnji budžet i razvojni i socijalni i potrošački. Kreditna zaduženja utrošit će se u kapitalne projekte u Kantonu Sarajevo koji će u budžetu KS-a biti oko 68 miliona KM. Najveći iznosi bit će utrošeni za izgradnju saobraćajnica i vodovoda.\n"Upošljavanje je zaustavljeno u svim budžetskim institucijama, osim onog koji će biti po prirodnoj selekciji (odlasci u penziju i smrtni slučajevi). Pokušat će se iz unutrašnjih rezervi nadomjestiti radna snaga tamo gdje bude potrebno, kako bi 10.700 zaposlenih u 161 kantonalnoj instituciji uredno dobivali platu", naglasio je ministar Kozadra.\nMaterijalni troškovi će se neznatno uvećati u odnosu na 2010. jer će se ove godine osigurati novac za nabavljanje novih uniformi za 1.500 policajaca.\nKozadra je kazao i da je prošlogodišnji budžet, koji je iznosio 705 miliona KM, ispoštovan u potpunosti osim 35 miliona KM koje su očekivali od MMF-a te naglasio da će po završnom računu biti proglašen deficit u tom iznosu.\nPremijer Kantona Sarajevo Fikret Musić na današnjoj pres-konferenciji je izrazio zadovoljstvo što će budžet moći biti na vrijeme utvrđen jer će nakon što ga Vlada danas konačno utvrdi uputiti u skupštinsku proceduru.\nVlada je vodila računa, kazao je Musić, da ovogodišnji budžet treba biti budžet štednje i stabilizacije, i dodao da će konačan dokument Nacrta budžeta za 2011. godinu kao i Prijedlog zakona o izvršavanju budžeta biti usvojen nakon okončanja današnje sjednice.\nZastupnici u Skupštini Kantona Sarajevo trebali bi razmatrati Nacrt budžeta za 2011. godinu 17. februara, ali tačan datum bit će utvrđen na sutrašnjoj sjednici Kolegija Skupštine KS-a.\n5h 15min 33\n5h 27min 44\n5h 27min 94


Otkriven jedan od najstarijih primjeraka Kur'ana | Religija i društvo | Al Jazeera Balkans\nPrepisi su napisani tintom jezikom hijazi, ranom formom arapskog jezika i sadrže dijelove sura (poglavlja) 18 i 20AP\nUstanovljeno je da su fragmenti muslimanske svete knjige Kur'ana, koji se nalaze na Univerzitetu u Birminghamu u Velikoj Britaniji, među najstarijima na svijetu.\nNakon radiokarbonske analize, napravljene na Univerzitetu Oxford, utvrđeno je sa 95-postotnom tačnošću da prepisi na pergamentu potiču iz perioda od 568. do 645. godine.\nRezultati ukazuju na to da su ovi listovi pisani blizu vremena poslanika Muhammeda, koji je živio od 570. do 632. godine.\nSusan Worrall, direktorica Odjela za specijalne kolekcije Univerziteta u Birminghamu, kazala je: „Radiokarbonsko datiranje donijelo je veoma uzbudljive rezultate koji značajno doprinose našem razumijevanju najranijim pisanim kopijama Kur'ana. Presretni smo što se tako važan historijski dokument nalazi ovdje u Birminghamu, britanskom gradu sa najraznolikijom kulturnom pozadinom.“\nRana forma arapskog jezika\nDva pergamenta dio su univerzitetske Mingana kolekcije bliskoistočnih prepisa.\nPrepisi su napisani tintom jezikom hijazi, ranom formom arapskog jezika. Sadrže dijelove sura (poglavlja) 18 i 20.\nMnogo godina, ovi dijelovi Kur'ana greškom su se nalazili u sklopu sličnog prepisa muslimanske svete knjige koja datira iz kasnog 17. stoljeća.\n„Ovo je zaista uzbudljivo otkriće. Sada znamo dva lista, napisana prekrasnim i iznenađujuće čitkim hijazijem, skoro sigurno datiraju iz vremena prve tri halife“, kazao je doktor Muhammad Isa Waley, vodeći kustos Britanske biblioteke za prepise na perzijskom i turskom jeziku.\nBerlin: Stranice Kur'ana iz 7. stoljeća\nČitanje Kur'ana na finskom državnom radiju\nPočetna cijena za Kur'an 68.000 eura


VAŽAN SASTANAK: Predsednik danas sa delegacijom japanske grupacije "NIDEC Korporejšn"!\nVAŽAN SASTANAK: Predsednik danas sa delegacijom japanske grupacije “NIDEC Korporejšn”!\nNakon sastanka biće razmenjen Okvirni sporazum između Ministarstva privrede Vlade Republike Srbije i japanske grupacije NIDEC Corporation, koja planira izgradnju fabrike pogonskih motora za električna vozila u Srbiji\n← Kosovo ponovo uvodi mere reciprociteta Srbiji?\nOVAKO ĆE SADA IZGLEDATI SVADBE: Na veseljima bez ljubljenja mlade i igranja, muzika iza pleksiglasa! →\nBrnabić: Poseta Von der Lajen Zapadnom Balkanu značajna u ovom trenutku\n29 Septembra, 2021 29 Septembra, 2021 admin\t0\n4 Jula, 2021 4 Jula, 2021 admin\t0\nVUČIĆ SAOPŠTIO KOJI CILJ DO MAJA TREBA DA SE ISPUNI: Ako se to desi, biće to ODLIČNE VESTI!\n9 Aprila, 2021 9 Aprila, 2021 admin\t0


Opasni Trojanac pogađa korisnike OS Android Gingerbread\nMobilni telefoni, 26.08.2011, 11:33 AM\nStručnjaci za bezbednost upozorili su na otkriće najopasnijeg malicioznog programa pisanog za Android platformu koji je viđen do sada, Trojanca koji zloupotrebljava propust u operativnom sistemu Android 2.3 Gingerbread.\nPrema analizama tima Državnog Univerziteta u Severnoj Karolini, SAD koji je sarađivao sa kineskom kompanijom koja se bavi bezbednošću mobilnih telefona NetQin, novi malware nazvan GingerMaster koristi poznati GingerBreak propust koji je otkriven u aprilu ove godine.\nGingerMaster malware je upakovan u popularne legitimne aplikacije, u koje su autori malware-a bacili maliciozni kod i tako izmenjene legitimne aplikacije ubacili na lokacije sa kojih korisnici preuzimaju aplikacije za Android. Iako je bilo slučajeva otkrivanja zaraženih aplikacija na legitimnom Google-ovom Android Marketu, one se najčešće distriburiaju preko alternativnih veb sajtova, uključujući tu i nekolicinu kineskih online prodavnica aplikacija.\nKada korisnik preuzme zaraženu aplikaciju, malware se pokreće, preuzima kontrolu nad operativnim sistemom telefona, i započinje sa prikupljanjem različitih podataka uključujući i identifikacioni broj uređaja, broj telefona i druge, a zatim se povezuje sa C&C (komandni i kontrolni) serverom i čeka dalje instrukcije. GingerMaster dalje može krišom preuzimati i instalirati nove aplikacije bez znanja i pristanka korisnika.\nZbog toga što ima administratorske privilegije na operativnom sistemu, GingerMaster može da zaobiđe sistem Androida koji kontroliše dozvole za aplikacije. Sa takvim nivoom pristupa, programi za zaštitu operativnog sistema Android će biti onemogućeni da zaustave delovanje GingerMaster-a i da ga uklone sa sistema, pa jedino što preostaje korisnicima je kompletno “brisanje” uređaja i povratak na fabričko podešavanje.\nRanjive verzije Androida su 2.3.3 (Gingerbread) i 2.2 (Froyo). Google je objavio zakrpu za ranjivost koju koristi GingerMaster ubrzo pošto je otkrivena u aprilu, ali je malo verovatno da je ažuriranje stiglo do svih korisnika.\nStručnjaci savetuju korisnicima da aplikacije za svoje telefone preuzimaju isključivo iz online prodavnica i sa lokacija kojima veruju. Treba uvek proveriti opise i ocene koje je dobila aplikacija, kao i informacije o programeru koji je razvio aplikaciju pre nego započnete preuzimanje aplikacije. Posebno obratite pažnju na dozvole koje zahteva aplikacija pre nego je instalirate i razmislite da li želite da date takav pristup podacima aplikaciji koja od vas to zahteva.


Beta 16. marta 2018. 15:40\nPoslanik pokreta Dosta je bilo (DJB) Miloš Bošković danas je na pisarnici Skupštine Srbije predao ostavku na mesto poslanika i vratio mandat parlamentu.\nBošković je naveo da je vratio mandat zato što nije zadovoljan kojim putem ide DJB i zato što DJB pravi previše pogrešnih koraka.\n„Pošto ja nisam ušao u politiku da bih se njom zauvek profesionalno bavio, želim da tu energiju preusmerim na korisnije aktivnosti“, naveo je Bošković.\nOn je naveo je ušao u politiku jer se kompletno identifikovao sa programom DJB.\n„Hteo sam da pomognem u širenju i zastupanju tih ideja, kako bismo što pre izvadili Srbiji iz blata u kome se nalazi. Nažalost, postalo je očigledno je da u poslednje dve godine DJB ne raste, štaviše pada po popularnosti“, naveo je Bošković i dodao da je uvideo da je sa dosadašnjim vodjstvom DJB (u ostavci) gotovo nemoguće promeniti ono što smatra najvećim manjkavostima u radu pokreta.\n„Umorio sam se najviše zbog nedostatka rezultata, a smatram da su za to krivi najviši funkcioneri stranke“, kazao je Bošković.\nPrema njegovim rečima, iako je predsedništvo DJB dalo kolektivnu ostavku, postoje naznake da će se stari predsednik ponovo kandidovati ili će se kandidovati neko blizak njemu, a da će on i dalje suštinski upravlja pokretom.\nBošković je dodao da će njegova ostavka na mesto poslanika biti ozvaničena kada Administrativni odbor konstatuje vraćanje mandata i da će do tada i dalje primati poslaničku platu, ali pošto je u ostavci, taj novac ću uplaćivati u dobrotvorne svrhe.\nOstavku na funkcije u DJB juče je podnela poslanica Ljupka Mihajlovska, ali je odlučila da zadrži poslanički mandat


Sastanak Vlade FBiH i boraca: Podrška uspostavi jedinstvenog registra | Faktor.ba\nSastanak Vlade FBiH i boraca: Podrška uspostavi jedinstvenog registra\nobjavljeno: 07.02.2018. u 17:21\nPredstavnici Vlade FBiH i resornog ministarstva nastavit će dijalog s predstavnicma boraca koji protestuju ispred zgrade Vlade FBiH te će kroz dijalog rješavati sva otvorena pitanja, usaglašeno je na današnjem radnom sastanku u zgradi Vlade FBiH u Sarajevu.\nSastanku su prisustvovali federalni ministar za pitanja boraca i invalida odbrambeno-oslobodilačkog rata Salko Bukvarević, njegov savjetnik Ramiz Dreković, savjetnik premijera FBiH Fikret Prevljak, načelnik Općine Centar Sarajevo Nedžad Ajnadžić, predsjednik Saveza boraca FBiH Sabahudin Ramić i predstavnici boraca koji protestuju pred zgradom Vlade FBiH.\nZaključeno je i da predstavnici Vlade FBiH i resornog ministrarstva podržavaju uspostavu i objavu Jedinstvenog registra korisnika boračko-invalidske zaštite i branilaca BiH u skladu sa Zakonom o pravima branilaca i članova njihovih porodica u što je moguće kraćem periodu.\nPredstavnici Vlade FBiH i resornog ministarstva sugerisali su predstavnicima boraca koji protestuju pred zgradom Vlade FBiH da održe zajednički sastanak sa predstavnicima Saveza boraca FBiH, koji je zakazan za 15. februar 2018. u prostorijama Vlade FBiH.\nPredstavnici Vlade FBiH i resornog ministarstva su dogovorili sa predstavnicma boraca koji protestuju ispred zgrade Vlade FBiH da bude održan zajednički sastanak u Memorijalnom centru Kovači 28. marta 2018, na koji će resorni ministar pozvati načelnike općina i kantonalne minstre za pitanja boraca i predstavnike boračkih organizacija koje baštine tekovine Armije Republike BiH, saopćeno je iz Federalnog ministarstva za pitanja boraca i invalida odbrambeno-oslobodilačkog rata.


Završen Kup Srbije u streljaštvu – Semendria\nZavršen Kup Srbije u streljaštvu\n19. februar 2013. SPORT – Izvor: Agencija Beta -Strelkinja Crvene zvezde Zorana Arunović pobedila je u pojedinačnoj konkurenciji u vazdušnom pištolju na Kupu Srbije u Smederevu.\nTakmičari u Kupu Srbije su se borili po novim pravilima, u kojima se u finale ne prenose rezultati iz kvalifikacija.\n“Bilo je prilično dobro danas, čak i za mene je bio iznenađuće dobar rezultat. Meč nije bio gladak, ali me raduje to što sam uspevala da se izvučem iz problema u koje sam upadala, što je za mene iznenađujuće u ovom trenutku i donosi mi dodatno samopouzdanje pred Evropsko prvenstvo”, rekla je Arunovićeva agenciji Beta posle finala.\nNedavno su u streljaštvu promenjena pravila, tako da se u finale ne prenose rezultati iz osnovnog dela, što ne odgovara mnogim strelcima, uključujući i Zoranu Arunović.\n“U finalu opet počinjemo od nule i tu svako ima priliku da pobedi…Ova promena mnogo utiče na način razmišljanja…Finale je jedino bitno i sada svi gledaju da se sačuvaju za finale, a opet naprave dobar rezultat u kvalifikacijama. Finale je sada 70 odsto sreća i 30 odsto umeće, što ja mislim da nije dobro”, objasnila je srpska olimpijka.\nČlanovi reprezentacije Srbije ostaće u Smederevu i sutra početi pripreme za Evropsko prvenstvo, koje se održava od 23. februara do 3. marta u danskom gradu Odense. Zorana Arunović je rekla da ne može da prognozira nikakav pojedinačni rezultat, već možda samo ekipni.\n“Ostajemo danas u Smederevu na pripremama koje počinju sutra. Ne mogu ništa da kažem što se tiče očekivanja. Bobana (Veličković) i ja smo danas imale dobre rezultate i možda možemo u Danskoj do ekipne medalje, ali je sada sve neizvesnije u pojedinačnoj konkurenciji”, rekla je Zorana Arunović.\n« Kataloška prodaja dece\nOd afere Janjušević–Kolesar do krađe identiteta »


Usvojili četiri zakona iz oblasti rudarstva i energetike - Radio Luna\nPočetna Srbija i region Usvojili četiri zakona iz oblasti rudarstva i energetike\nFoto izvor https://www.srbija.gov.rs\nNarodna skupština Republike Srbije usvojila je 20. aprila Zakon o korišćenju obnovljivih izvora energije koji bi trebalo da omogući nove investicije u obnovljive izvore energije i povećanje učešća obnovljivih izvora energije u ukupnoj proizvodnji energije, prenela je Vlada Srbije.\n– Kao važna novina Zakona je veće uključivanje građana u energetsku tranziciju uvođenjem instituta kupca-proizvođača, tako da će građani moći da postavljanjem solarnih panela na krovovima proizvode električnu energiju za svoje potrebe, time umanje račun za utrošenu električnu energiju, a viškove plasiraju u mrežu. Zakonom se uvodi i zabrana izgradnje hidroelektrana bilo kog tipa i snage u zaštićenim područjima, naveli su na sajtu Vlade Srbije.\nPoslanici su izglasali i Zakon o energetskoj efikasnosti i racionalnoj upotrebi energije. On bi, kako su naveli, trebalo da omogući ostvarivanje ušteda energije, sigurnost snabdevanja, smanjenje uticaja energetskog sektora na životnu sredinu i klimatske promene i da doprinese održivom korišćenju prirodnih i drugih resursa.\nNovim rešenjima predviđeno je osnivanje Uprave za finansiranje i podsticanje enegetske efikasnosti u sastavu Ministarstva rudarstva i energetike, koja će građanima olakšati dobijanje subvencija za zamenu prozora, vrata, izolacije fasada i grejnih sistema.\nSkupština je usvojila i Zakon izmenama i dopunama Zakona o energetici koji će omogućiti usklađivanje domaćeg zakonodavstva sa pravnim tekovinama EU, obezbediti sigurnost isporuke i snabdevanja energijom i energentima i uvođenje novih učesnika na tržištu energije.\n– Usvajanjem ovog zakona i kupci toplotne energije imaće pravo na status energetski ugroženog kupca i umanjenje računa ukoliko ispune propisane kriterijume, kao što već imaju kupci električne energije i gasa iz te kategorije, preneli su iz Vlade.\nOvim rešenjem se uvodi elektronsko poslovanje u postupanju Ministarstva (e-energetika), što će omogućiti jednostavnije procedure i brže izdavanje dozvola i saglasnosti.\nTakođe, poslanici su usvojili i i Zakon o izmenama i dopunama Zakona o rudarstvu i geološkim istraživanjima koji bi trebalo, kako su preneli iz Vlade, da stvori uslove za efikasnije i održivo upravljanje mineralnim i drugim geološkim resursima Srbije i povećanje investicija u geološka istraživanja i rudarstvo.\n– Potvrđene mineralne rezerve u Srbiji iznose približno 200 milijardi dolara i jedan od ciljeva je da se efikasnijim korišćenjem rudnog bogatstva poveća učešće rudarskog sektora u BDP-u sa sadašnjih 1,9 odsto na 4 do 5 odsto u narednih pet godina, piše na sajtu Vlade Republike Srbije.\nIZVORVlada RS/Radio Luna


Uređeno korito rijeke Bosne žele i u Žepču i Zavidovićima - Zepce.Ba - Gradski informativni portal Žepča\nZDK :\tUređeno korito rijeke Bosne žele i u Žepču i Zavidovićima\nNakon Doboja, Vukosavlja, Modriče, Šamca, Maglaja i Zvornika, građanski aktivisti koji se bore za uređenje i zaštitu korita rijeka u BiH pokreću aktivnosti i na području općina Zavidovići i Žepče.\nMeđu početnim aktivnostima koje su preduzeli je obezbjeđenje informacija od zvaničnih institucija o legalnim lokalitetima za vađenje materijala iz korita rijeke Bosne i njenih pritoka, kao i sa zemljišta uz njenu obalu.\nU traganju za tim informacijama, od Agencije za vodno područje rijeke Save – Sarajevo neuobičajeno brzo dobili su odgovor da je ova agencija, kao nadležna, sklopila ugovore i izdala vodne saglasnosti do 31.12.2021. godine sa privrednim društvima na lokalitetima u općini Žepče „Između gradskog kolskog i željezničkog mosta“ sa „Profil Isolation“ iz Žepča, za „Naselje Begov Han“ sa „Almy Transport“ iz Zenice, dok je lokalitete „Naselje Golubinja do ušće Željeznice“, „Naselje Želeća uzvodno od mostova“, „Ušće rijeke Ograjine“ i „Ušće rijeke Papratnice“ dobilo privredmo društvo „Špic Beton“ iz Zenice.\nTakođe, Agencija je informisala grupu da na raspisani Javni poziv za vađenje materijala iz vodotoka ponude nisu dostavljene za lokalitete u općini Zavidovići „Brezik“, „Pjenovac“ i „Skroze“ na rijeci Krivaji i za „Ušće Krivaje i Bosne“.\nIz ove grupe pozvali su građane da, ukoliko uoče ili imaju sumnje u nelegalnu eksploataciju šljunka na nekim od neodobrenih lokacija, prijave nelegalno vađenje materijala iz vodotoka. Njihovom pozivu pridružili su se i iz neformalne grupe „Zaustavimo nelegalnu eksploataciju šljunka u Maglaju“, koje je Agencija iz Sarajeva upoznala da su na području ove općine sklopili ugovor za vađenje materijala iz vodotoka rijeke Bosne i izdala vodne saglasnosti do 31.12.2021. godine „Profil Isolation“ iz Žepča samo na lokalitetu Ulišnjak-Fojnica. Takođe i da za raspisani Javni poziv u ovoj općini nije bilo ponuda za izvođenje radova na vađenju materijala iz vodotoka na lokalitetima „Uzvodno od gradskog mosta“ i „Nizvodno od gradskog mosta“ u Maglaju, kao ni za lokacije „Omerdino polje“, „Ušće rijeke Jablanice“ i „Ušće rijeke Liješnice“.\nAktivisti ove dvije grupe su pozvali građane da prijave eksploataciju šljunka izvan odobrenih područja, uključujući i ona za koja nisu dostavljene ponude privrednih društava Federalnom vodnom inspektoratu na telefon 033/563-382 ili mejl: info @ fuzip.gov.ba ili nadležnim policijskim stanicama MUP-a Zeničko-dobojskog kantona, u Maglaju, Zavidovićima i Žepču.\nViše iz kategorije: « Žepču 95.000 KM za zbrinjavanje komunalnog otpada i uklanjanje divljih deponija\tNevladinom sektoru 185.000 KM za projekte zaštite okoliša »


OEBS osuđuje skrnavljenje pravoslavnih grobalja na Kosovu\nŠef Misije OEBS-a na Kosovu, ambasador Žan Klod Šlumberger (Jean-Claude Schlumberger), danas je oštro osudio skrnavljenje pravoslavnih grobalja i verskih spomenika širom Kosova.\n„Skrnavljenje grobalja i verskih spomenika je neprihvatljivo i krši ne samo prava verskih i etničkih zajednica kojima oni pripadaju, već i društva u celini.“\nPravoslavni nadgrobni spomenici su oštećeni tokom noći u opštinama Klokot, Obilić i Prizren. Pored toga, kapela na pravoslavnom groblju u Obiliću je zahvaćena vatrom.\n„Zapanjen sam ovim odurnim činovima vandalizma i pozdravljam osudu od strane kosovskih institucija. Pridružujem se institucijama u pozivanju svih zajednica da ostanu smirene i uzdrže se od bilo kojih radnji koje mogu voditi ka nasilju. Cenim spremnost kosovske policije da pojača bezbednost oko pravoslavnih verskih objekata i podstičem nadležne za sprovođenje zakona da brzo identifikuju počinioce i privedu ih pravdi“, kazao je Šlumberger.


Odlaganje "terapije" šteti : Nadlanu.com\nOdlaganje "terapije" šteti\nUkoliko i vlada ne bude spremna da preduzme dodatne restriktivne mere, pre svega u fiskalnoj politici, a inflacija nastavi da raste, Narodna banka će morati dodatno da zaoštri monetarnu politiku, što konkretno znači da će povećati referentnu kamatnu stopu, doneti nove mere supervizije, a ako bude potrebno, povećati i obaveznu rezervu, potvrdio je juče "Privrednom pregledu" guverner NBS Radovan Jelašić. O povećanju obavezne rezerve još se ne razmlišlja. Monetarna politika će biti restriktivna onoliko koliko bude morala da se sama bori za stabilnost cena. Guverner je ukazao na to da nije pravo pitanje šta će u budućnosti činiti NBS, već zašto i drugi već sada ne čine ono što je nužno da antiinflaciona terapija ne bude suviše oštra.\n- Ako neko misli da sada imamo prečih problema, a inflacijom ćemo se baviti posle, u junu ili julu, na primer, bojim se da će tada biti kasno i da će zahtevati znatno radikalnije poteze - naveo je Jelašić. - Nije novost da će NBS pooštriti monetarnu politiku, ukoliko se nastavi rast inflacije. NBS ima svoj cilj - da bazna inflacija do kraja ove godine bude u rasponu između tri do šest odsto. Mi svoje ciljeve ne menjamo "u hodu" i pod izgovorom da je "situacija složena" i da nam prilike nisu naklonjene. Da bismo baznu inflaciju do kraja godine sveli u projektovani okvir, NBS je svesna da već sada mora da preduzme potrebne mere, jer one imaju odloženo vremensko dejstvo.\nProf. dr Milan Kovačević kaže da guverner na raspolaganju nema mnogo efikasnih antiinflatornih sredstava, a inflatorni pritisci se pojačavaju od prošle godine. Dalje zaoštravanje monetarne politike smanjuje inflaciju, ali i povećava troškove njenog snižavanja. Dodatno pooštravanje monetarne politike značilo bi samo "dolivanje ulja na vatru", imajući u vidu da, uz najavljeno povećanje budžetskih rashoda, ni postojeći nivo deviznih rezervi ne može da podnese tako visoke troškove neutralizacije inflatornih pritisaka.


Skot: Priznali smo nezavisno Kosovo, mnogo njih u Srbiji se ne slaže s tim\nIzvor: Vostok.rs, 11.Sep.2019, 21:58\nSAD se raduju zajedničkom razvijanju odnosa Srbije i Amerike u narednim vekovima, rekao je američki ambasador u Srbiji Kajl Skot i naglasio da "ne smemo dozvoliti da raspad bivše Jugoslavije i era Slobodana Miloševića definišu srpsko-američke odnose".\nSkot je na otvaranju konferencije „Srpsko-američki odnosi“, koja je održana u Skupštini Srbije, podsetio na 140 godina duge diplomatske odnose Srbije i SAD i na razvoj tih odnosa od Kraljevine Srbije do današnjih dana. Naglasio je da "zajednička priča Srbije i SAD ne počinje u devedesetim godinama prošlog veka, već da je to bio samo bolan period u odnosima". „Od 2000. godine sarađivali smo na izgradnji vizije Srbije u zajednici svetskih naroda i pružili smo preko milijardu dolara pomoći za obnovu škola, puteva“, kazao je američki ambasador. Naveo je i da su, iako je dolazilo do "radikalnih promena" liderstva u Beogradu, prijateljske veze koje grade diplomatske odnose dve zemlje, "i dalje jake".\n„Dok ovde govorimo, pišemo novo poglavlje. Novi narativ je narativ nade, optimizma, prijateljstva, drugačiji scenario od onog koji možemo da vidimo na internetu i tabloidima, prema kom je Srbija žrtva zapadnih zlikovaca“, kazao je američki ambasador. Istakao je da danas imamo priliku da "ispravimo sliku" srpsko-američkih odnosa, koja, "zajedničkim stremljenjima, može biti uspešna". Navodeći da Sloveni slave Đurđevdan, Skot je kazao da je "krajnje vreme da se ugledaju na Svetog Đorđa i ubiju zmaja". „Brojni su primeri antagonizama, koji utabavaju nove puteve odnosa između Francuske i Nemačke, SAD i Japana. Umesto da se u mržnji i zlobi ukorenimo, učaurimo, treba nešto bolje, jače i pozitivnije zajedno da gradimo“, kazao je Skot. Dodao je da je "potrebno da se ide napred kako bi mladim i talentovanim ljudima na Balkanu omogućili da vide svetliju i bolju budućnost na Balkanu". „Ako se iskoristi pomoć koju nude SAD i druge zemlje, Japan, Norveška, Švajcarska, koje su zainteresovane za razvoj ovog regiona, siguran sam da Srbija može mnogo“, kazao je Skot. Istakao je da trenutno "stojimo na prekretnici", a da su SAD imenovale specijalnog izaslanika za Zapadni Balkan, koji će "doprineti da region teži prosperitetu koji i zaslužuje". Dodao je da odnose dve zemlje "definišu zajedničke vrednosti i muke", kao i podrška SAD-a naporima Srbije u Prvom svetskom ratu. Skot je izjavio da pitanje Kosova i razvoj situacije na Kosovu vidi kao "jedan od najtežih problema", odnosno "najtežih prepreka u aktuelnim odnosima SAD i Srbije". On je u tom kontekstu podsetio da je „režim Slobodana Miloševića“ bio "optužen za nasilje nad civilnim stanovništvom" na KiM, posle čega je "NATO odlučio da ukloni srpsku vojsku sa KiM". „Posle smo priznali nezavisno Kosovo. Mnogo njih u Srbiji se ne slaže sa tim, ali ja sam uveren da Srbija ne može da primi svu populaciju Kosova natrag u Srbiju i da albanska populacija Kosova nikada neće biti deo Srbije“, rekao je Skot novinarima u Skupštini Srbije. Nova priča je nada i optimizam, partnerstvo i prijateljstvo. Moram priznati, potpuno drugačiji scenario od onoga koji pišu tabloidi i internet trolovi koji žele da srpskoj publici definišu crno-beli svet u kojem je Srbija žrtva zapadnih negativaca. https://t.co/MUWnTsKeJi\n— Ambassador Kyle Scott (@usambserbia) September 11, 2019 On je dodao da je "neophodno da se pronađe rešenje", naglasivši da "SAD podržavaju proces normalizacije odnosa između Beograda i Prištine, koji vodi EU". „Nedavno je naš državni sekretar imenovao specijalnog izaslanika Metjua Palmera da se uključi u taj proces. Nadam se da će posle izbora na Kosovu doći vlada, koja je spremna za napredak u pregovorima i da će suspendovati ili ukinuti takse, tako da možemo da napredujemo i nađemo težak kompromis između Kosova i Srbije“, rekao je Skot.


Vesti - Galeb Signalizacija\nUkupna dužina pruga na teritoriji Srbije iznosi 3.299 km koje u svom sastavu broje2138 ukrštaja sa drumskom saobraćajnicom – putnih prelaza koji se neretkonazivaju i „crnim tačkama“ zbog čestoevidentiranih vanrednih događaja na ovim delovima pruge. Potvrdu ovako široko uvrženoj negativnoj konotacijikada segovori o putnim prelazima daje i podatak da se svaka desetanesreća u drumskomsaobraćaju i […]\n„Infrastruktura železnice Srbije“ pokrenula je program rekonstrukcije železničkih stanica širom Srbije. Ovaj posao realizovaće u saradnji sa društveno odgovornim kompanijama koje učestvuju u projektu modernizacije srpskih železnica, pa će ovaj put one svojim besplatnim radom podržati uređenje železničkih stanica na deonici barske pruge između Beograda i Valjeva. Reč je o osam kompanija među kojima je […]\nRekonstrukcija pruge Topčider – Rakovica – Resnik u dužini oko sedam i po kilometra je završena a svi uređaji na ovoj deonici sada su u punoj funkciji. Na rekonstrukciji i modernizaciji ove deonice angažovana je naša kompanija “Galeb Signalizacija” u okviru radova na signalno-sigurnosnim postrojenjima. Uradili smo demontažu, reparaciju, proizvodnju novih, montažu i ispitivanje signalno-sigurnosnih […]\nPutni prelaz „Rajince“, između železničkih stanica Bujanovac i Bukarevac, na međunarodnom železničkom Koridoru 10, između Niša i Preševa, obezbeđen je savremenom signalno-sigurnosnom opremom i pušten u rad. Za ovaj prelaz „Galeb Signalizacija“ donirao je i pustio u rad kompletan unutrašnji relejni uređaj sa kućicom. Galeb Signalizacija, kao društveno odgovorna firma donirala je opremu koja će […]\nNa Međunarodnom sajmu železničke i transportne tehnologije – InnoTrans u Berlinu, Galeb Signalizacija uspešno je predstavila svoj proizvodni signalno-sigurnosni program. Najviše pažnje privukli su proizvodi renomirane srpske kompanije – rele K50 i postavna sprava. Predstavnici Galeb Signalizacije ističu da su tokom četiri sajamska dana u Berlinu, održali brojne sastanke sa svojim inostranim partnerima, ali i […]\nGaleb Signalizacija predstaviće svoje signalno-sigurnosne uređaje na Međunarodnom sajmu železničke i transportne tehnologije – InnoTrans u Berlinu od 18. do 21. septembra 2018 godine. U hali 5.2 na štandu 232 Galeb Signalizacija će izložiti neke od svojih proizvoda kao što su: postavna sprava GFSU-700-m, rele K-50, glavni signal i putoprelazni signal, relejne grupe, pružne balize… […]


A u proteklih pola decenije, opštinska vlast u više navrata je pokušavala da sa mrtve tačke " podigne " projekat, jer bi izgradnja žičare, umnogome učinila turističku ponudu metrpole turizma atraktivnijom. "Zahvaljajući privatno - javnom partnerstvu Budva će obogatiti svoju turističku ponudu žičarom od Bečića do Brajića, koja će na jedinstven način turiste upoznati sa ruralnim predjelima naše opštine" poručio je prije neki dan prvi čovjek Budve.\nOstaje je da se vidi da li će u programu investicija za narednu godinu ovaj projekat biti uvršten, jer Opština bi trebalo da sa svoje strane izuzme zemljište od privatnika, nadomak hotela "Queen of Montenegro" gdje je predviđena polazna stanica buduže žičare.\nPodsjećamo, projekat izgradnje žičare, koji je osmišljen još prije šest godina, a na sebe preuzela kompanija “Cable Car Montenegro“, čiji je akcionar bila i lokalna uprava, predviđao je izgradnju žičare od Bečića do stare tvrđave Kosmač na Brajićima. Svih prethodnih godina Planom investicija Opština je predviđala nekih 400 hiljada eura za izuzimanje zemljišta, ali unazad tri godine ta stavka je uklonjena. Opština je još 2010. donijela odluku da postane akcionar kompanije “Cable Car Montenegro“, time što bi kao svoj ulog unijela nepokretnosti u vrijednosti od 209.963 eura.\nTom odlukom je bilo predviđeno da bi ustupanjem nepokretnosti Opština stekla akionarski udio od 12,44%. Uvidom u evidenciju centralnog registra Privrednog suda, Opština nije upisana ni kao osnivač ni kao akcionar u ovoj kompaniji.\nžičara u Budvi,\nCable Car Montenegro,


Rotary klub Valjevo podržao najosetljivije - MARSH online\nPočetna Vesti Društvo Rotary klub Valjevo podržao najosetljivije\n– Jedan je svakako problem sa korona virusom, koji je ove godine promenio život svih ljudi na planeti i koji na žalost odnosi puno života svuda pa i u našem gradu. Drugi problem koji je dosta specifičan za Valjevo jeste problem aerozagađenja. Mi u Rotary klubu Valjevo često govorimo o ovom problemu i pokušavamo da doprinesemo rešenju koliko je u našoj moći. Neki članovi Rotary kluba su dosta aktivni u javnosti gde govore na temu aerozagađenja. Ono što smo mi poželeli jeste da doprinesemo bar u nekoj meri da se ove posledice koje aerozagađenje ostavlja koliko toliko ublaže. Po nekim statistikama oko 6000 ljudi svake godine u Srbiji umre od posledica aerozagađenja što je strašan broj, a ne znam koliko je to tačno u Valjevu. Imajući u vidu da sam malopre pogledao aplikaciju koja prati merenje aerozagađenja da je u ovom trenutku, u Valjevu, a sada je oko 11 časova, aerozagađenje na nivou da je nezdravo disati vazduh u našem gradu, mi smo odlučili da pomognemo tamo gde je najosetljivije, a najosetljivije su upravo bebe koje su se tek rodile. Tek one nemaju nikakvu odgovornost za ovo što se oko nas događa, za ovo aerozagađenje. Nadamo se da će bar ti prvi udisaji vazduha koje tek rođene bebe udahnu na ovom svetu biti koliko toliko čistiji i zdraviji.\nTakođe se nadamo da će se ovaj problem aerozagađenja uskoro rešiti i ovom prilikom apelujemo pre svega na nadležne da se ozbiljno pozabave ovim problemom. Korona jeste veliki problem, koje će se u narednim mesecima rešiti, već se vidi neko svetlo na kraju tunela. Pozivamo nadležne da se ozbiljno pozabave rešenjem pitanja aerozagađenja, jer osim posledica koje ostavlja, vazduh se na žalost može videti u Valjevu – naveo je Aleksandar Đukić prilikom uručenja donacije 16 uređaja za prečišćavanje vazduha za odsek Neonatologije Opšte bolnice Valjevo, pozivajući ovom prilikom i ostale ljude dobre volje da pomognu druge institucije. U saradnji sa prijateljima iz kompanije „Gorenje“ uređaji su isporučeni najosetljivijima, tek rođenim bebama na Odseku neonatologije. Rotary klub Valjevo koji je deo velike međunarodne Rotary organizacije, koja postoji od 1905. godine i okuplja profesionalce iz različitih oblasti.\n– Ovo nije prva akcija Rotary kluba Valjevo kojom su pomogli bolnici. Ovo je značajan poklon za Porodilište u Valjevu, obzirom da ovaj apaarat ima filter koji prečišćava vazduh, pa delom i štetne materije i virusi ostaju na filteru, tako da je i u sadašnjem trenutku ne samo zbog zagađenog vazduha značajan, nego i zbog epidemiološke situacije aparat ima svrhu za valjevsko porodilište i bebe koje će se rađati u nejmu – rekao je dr Đurić, još jednom se zahvaljujući Rotary klubu Valjevo.\nPorodilište Opšte bolnice Valjevo je mesto gde se rađaju bebe iz svih opština Kolubarskog okruga i godišnje u njemu na svet dođe oko 1300 beba.\nPrethodna objava Objektu “Divčibarski Vajati” na Divčibarama raspisuje konkurs za sledeća radna mesta: konobar/ica sa poznavanjem rada u kuhinji, domar-tehnička služba za zimsku sezonu. Smeštaj i hrana obezbeđeni\nSledeća objava GIZ uručio električne bicikle Valjevu


RT: Saudijski vojni orkestar pozdravio Putina himnom Rusije... ili bar pokušao\nRT: Saudijski vojni orkestar pozdravio Putina himnom Rusije... ili bar pokušao\nPredsednik Vladimir Putin dočekan je u Saudijskoj Arabiji malo prerađenom verzijom ruske državne himne, ili bolje reći "remiksom". Performans je bio daleko od blistavog, ali u poređenju s nekim najgorim neuspelim izvođenjima himni, još uvek je samo osrednji.\nNeočekivano izvođenje himne zemlje dočekalo je predsednika Rusije u saudijskoj kraljevskoj palati, dok se u ponedeljak sreo s kraljem Salmanom. Čitav vojni orkestar, praćen odredom počasne straže, nastupio je za dvojicu lidera odmah unutar palate, a njihovo izvođenje ruske himne pokazalo se u najmanju ruku loše - blago rečeno.\nDa budemo fer, himna je bila u najmanju ruku prepoznatljiva - barem u početku. Čini se da je saudijski kraljevski orkestar naučio nešto od krajnje sramotne verzije američke državne himne koju je izveo 2017. godine kako bi pozdravio američkog predsednika Donalda Trampa.\nTo izvođenje američke himne prilično je isto sa katastrofalnim izdanjima državnih himni, a koje je egipatski vojni orkestar više puta izveo. Davne 2015. godine "uništili" su rusku himnu, „začinivši“ Putinovu posetu.\nA 2016. godine su rastrgali Marseljezu, podvrgavajući tadašnjeg predsednika Francuske Fransoa Olanda rundi mučnog slušanja.\nGrad Mirni ima samo jednu znamenitost: neverovatnu rupu u zemlji koja se vidi iz svemira. Površinski kop „Mirˮ je jedno od najbogatijih nalazišta dijamanata na svetu. Dubok je 525 metara...\nKako su mačke iz Sibira spasle čuveni muzej „Ermitažˮ u Sankt Peterburgu\nKako su ovi četvoronožni ljubimci zaslužili spomenik u centru Tjumenja? Ovo je priča o jednom podvigu. U samom centru Tjumenju nalazi se skver koji nosi ime po sibirskim mačkama. U...\nTeljnjaška – druga koža ruskih mornara\nOva pamučna majica sa poprečnim prugama postala je prepoznatljivi simbol ruskih mornara, padobransko-desantnih trupa, pa čak i pokreta u slikarstvu, piše\nVraćanje konjičke tradicije u Vojsku Srbije\nLjubitelji konjičkog sporta imaće priliku da uživaju u programu ovogodišnjeg „Kupa Vojske Srbije – Karađorđevo“, koji se održava u nedelju, 27. septembra u ergeli Karađorđevo. Na programu ove, već...


Vulin o Belivuku: Policija uradila šta je do nje, mediji i političke strukture relativizuju zločine | Novinska agencija Beta\nPOLITIKA | 29.07.2021 17:55 > 29.07 17:55\nMinistar unutrašnjih poslova Alekandar Vulin izjavio je danas da je policija "uradila šta je do nje" u vezi kriminalne grupe oko Veljka Belivuka ali i ocenio da postoji "talas organizovanog napora da se zločini te bande relativiziju i iskoriste kao sredstvo političke borbe i ucene".\nVulin je u Skupštini Srbije, gde je odgovarao na poslanička pitanja, rekao da je policija uhapsila više od 30 pripadnika Belivukove grupe koju je nazvao "najsurovijom u Evropi".\n"Kako se istraga odvija, dobijate nove informacije i još neki će biti uhapšeni. Očekujem da će Tužilaštvo za organizovani kriminal u zakonskom roku izaći sa optužnicom protiv ove bande i da će najbolji način poslati poruku šta je logičan kraj svakog ko se bavi kriminalom a posebno onog ko ubija ljude", rekao je ministar.\nOcenio je da se u medijskim strukturama u Srbiji, "uz podršku nekih političkih struktura", pokušava izvršiti relativizacija zločina te kriminalne grupe.\n"Sve se radi po unapred poznatom receptu. Najpre se sa kriminalcima dogovore šta treba da kažu, zatim kad dobiju informaciju koga treba da napadnu oni prenesu to što su im rekli i to onda nekim čudom dospe u neke medije, tu mislim na KRIK, na Njuzmaks Adriju a sad i na NIN, i to se onda prenosi kao apsolutna istina", rekao je Vulin.\nDodao je da će biti "najsrećniji" ako pred kamerama bude mogao da na pitanja o navodnim vezama sa Belivukovim klanom, odgovara na poligrafu.\n"To se odnosi na sva pitanja, da li sam ikad video kuću u kojoj su klali, da li sam imao bilo kakvu verbalnu ili neverbalnu komunikaciju sa tim zlikovcima a voleo bih i da se oni pojave na poligrafu", kazao je Vulin.\nPodršku Vulinu pružila je premijerka Ana Brnabić koja je ocenila da je uz predsednika Srbije Aleksandra Vučića, ministar policije "prvi stavio glavu u torbu" ulazeći u otvorenu borbu sa Belivukovim klanom.\nOna je optužila deo opozicije u Srbiji da je prihvatanjem navodnog iskaza Belivuka o vezama sa Vučićem, "dotakao novo dno".\n"To je vid političke borbe kakav nikad u istoriji Srbije nije vidjen. Sve što smo videli prethodnih desetak dana govori da je njihova politika politika ujedinjenja sa kriminalcima i ubicama protiv Aleksandra Vučića i Vlade Srbije", rekla je premijerka.


Geteborg - Tri godine čekanja do stana | Akter.co.rs\nby Admin · 8. фебруара 2018.\nIznajmljivanje stanova u Geteborgu je sve teže i teže dok cene rapidno skaču i premašuju realno stanje\nAko uspete da rešite boravišne i radne dozvole u Švedskoj, pred vas se stavlja možda i najteži zadatak – iznajmljivanje stana. Prema podacima statističkog zavoda za stambena pitanja u gradu Geteborgu, nedostaje trenutno oko 30.000 stanova koji su u aktivnoj potražnji već sada. Lista potražnje je sve duža, a vreme čekanja može biti i do četiri godine od predavanja aplikacije do konačne realizacije.\nDok se Geteborg ubrzano gradi i po nekim naznakama kroz dve godine će biti 30% obimniji po infrastrukturi i stanovništvu, ni to nije dovoljno za ovaj obilni problem sa kojim se suočavaju gradske uprave i čelnici ovog zaista lepog i ugodnog grada za stanovanje. Problem je i kod već izgrađenih i zastarelih stambenih prostora i zgrada jer se mnogo ulaže i u samu njihovu obnovu, jer po matematici, šveđani ako traže više novca, zaista se trude da pokriju tu potražnju i ne ostave razunmu sumnju nikome da je korekcija cene zaista bila potrebna. Drugim rečima, ako će da naplate više, tada daju mnogo bolju uslugu i uslove stanovanja. Zvuči nestvarno za nas iz zemlja Balkana ali je istinito.\nPrema izjavama većine građana Švedske koji su u potražnji stanova, oni polako ali sigurno gube strpljenje i osetno se primećuje odlazak tolerancije. Uvek uz osmeh, naravno, radnici uprave grada Geteborga će saopštiti da nema još stanova za građane koji su u velikom problemu već duži niz godina. Čest je slučaj da veći broj ljudi živi već duže vremena na malom prostoru.\nFirme koje su u privatnom vlasništvu, a bave se izgradnjom i iznajmljivanjem stanova su često primorani da prilikom dodeljivanja stana kontaktiraju organe bezbednosti radi očuvanja mira toga dana. Kao da se besplatno deli stambena jedinica, a ne da se još za nju mora platiti astrnomska cena i depozit od godinu dana u vrednosti cene iznajmljivanja. Zanimljivo je da monopol na ovo ne postoji i da ima bezbroj firmi koji se bave ovom delatnosti, ali prostor za gradnju je veoma teško dobiti, a otimanje od prirode je često bez uspeha. Ceo grad bruji od detonacija dinamita i lupanja velikih mašina kada se ravna teren za nove stambene ustanove.\nZapažamo da je veliki problem kod starih zgrada i taj što veoma brzo nastaje polu Geto ili totalni Geto gde ni policija ne ulazi i vlast i kontrola su izgubljeni, pa građani izbegavaju prazne stanove u takvim sredinama, a i cena je nerealna kod istih.\nAko uspete da dobijete vaše mesto pod suncem i ako ste zadovoljni prilikom dodele jer izbora često nemate, tada samo treba da uredno plaćate rentu i šta god vam se pokida ili šta god da ne radi, samo javite službi za održavanje i stižu u najkraćem roku da popravljaju šta god je u pitanju. Bilo da je kupatilo (badrumsrenovering Göteborg), ili kuhinja ili osigurač, nije bitno, služba stiže u pomoć. Sve ćete dobiti, ako plaćate, a ako zakasni poslodavac sa uplatom makar i jedan dan, tada ste na sivoj listi i imate pravo zakasniti sa uplatom rente još jednom, a ako se desi opet isto, naravno, letite iz stana i bivate postavljeni na crnu listu i tada možete da razmišljate samo o kupovini stana koja ide malo lakše negoli iznajmljivanje. Izvor: byggkakelexperten.com\nNext story Pet stvari koje treba da znate o mašinama za rad na visinama\nPrevious story Upornost i stprljenje, neophodni za pronalaženje posla


Amjen remizirao sa šampionom - Sportske.net\nAmjen remizirao sa šampionom\nNa premijeri 36. kola francuske Lige 1, novajlija u ligi je dočekao PSŽ.\nDi Marija: "Biće kako klub odluči"Emeri odapeo otrovnu strelu na rastanku, otvara se supermarket u Parizu, evo šta traži Tuhel!Verati završio sezonuKante prelomio!PSŽ spremio 120 miliona, jedna od dve PL zvezde stiže u Pariz?\nUtakmica na stadionu u Amjenu okončana je rezultatom 2:2 (0:1).\nPoveli su gosti u 26. minutu, strelac je bio Edinson Kavani, na asistenciju Pastorea, bio je to njegov čak 28. gol u Ligi 1 ove sezone i nema sumnje da će do kraja ostati najbolji strelac lige.\nSa tim rezultatom se otišlo na odmor, da bi nakon samo dva minuta igre u nastavku Konate poravnao rezultat.\nPSŽ dolazi do nove prednosti u 64. minutu, strelac je ovoga puta bio mladi Nkunku, na asistenciju Tijaga Mote.\nIpak, Konate se još jednom upisuje u listu strelaca, igrao se 80. minut, kada je domaćin još jednom poravnao rezultat.\nNa kraju je i ostalo 2:2, PSŽ je odavno overio titulu, imaju 92 boda, 20 više od drugoplasiranog Monaka, uz utakmicu više, dok je Amjen na 12. mestu sa 42 boda i što je najvažnije izborili su opstanak u najvišem rangu.


Memorijalni centar Srebrenica: Izvještaj o negiranju genocida zvanični dokument | B1 TV\nIz MC-a smatraju nedopustivim da se kvazi-istragama o ‘poštovanju procedura’ stavlja pritisak na novinare koji su realizirali izvještavanje o tom dokumentu, uvažavajući sve profesionalne i programske kriterije.\n– Tim BHRT-a je bio nosilac profesionalnog izvještavanja o obilježavanju 25. godišnjice genocida u Srebrenici. Upravo je, zahvaljujući Javnom RTV servisu u svijet otišla poruka preko 40 svjetskih lidera o osudi genocida u Srebrenici. Neprihvatljivo je da članovi UO dovode u pitanje poštivanje profesionalnih standarda javnog televizijskog emitovanja u slučaju emitovanja serijala o Izvještaju o negiranju genocida jer time dovode u pitanje ulogu BHRT-a da izvještava o radu i informacijama koje dolaze od zvaničnih institucija i organizacija koje je osnovala država BiH, poručuju iz Memorijalnog centra Srebrenica.\nKako ističu Memorijalni centar Srebrenica neće u tišini posmatrati napade na novinare zbog njihovog rada na objavljivanju praksama koje stoje iza negiranja genocida u Srebrenici.\n– Napominjemo, da Izvještaj prvenstveno govori o pojedinicma i organizacijama koje učestvuju u negiranju genocida, te ni u jednom segmentu nije pribjegao diskriminatornim stavovima, govoru mržnje ili bilo čemu drugom što bi moglo dovesti u pitanju najviše akademske standarde u okviru kojih je realiziran od strane stručnjake iz oblasti prava, komunikacija, historije, jezika i sigurnosti – navode iz Memorijalnog centra.\n– Institucija je uložila mjesece rada u razvoj Izvještaja, te je preveden na engleski, njemački i turski, uz publikovanje putem akademskih ustanova i organizacija širom svijeta.\nS tim u vezi, smatramo nedopustivim da se bilo kakvim aktivnostima vrše pritisci i da iko otima javnu televiziju i putem njenih organa pokušava na mala vrata uvesti sankcionisanje novinara koji se bave tematikom istraživanja genocida u Srebrenici, zaključuju iz Memorijalnog centra. (RTVSlon)\nPrethodni članakRazvojna banka FBiH: Garancijski fond Vlade FBiH važna podrška privredi\nNaredni članakSERVISNE INFORMACIJE ZA 27.07.2020. GODINE


POČETNATURSKACrnomorski region57 SinopTrajektom je evakuirano 578 građana i 115 vozila u Sinopu, gdje se dogodila katastrofa\n19 / 08 / 2021 57 Sinop, SEA, GENERAL, Crnomorski region, HEADLINE, TURSKA\nGrađani i vozilo evakuisani su trajektom u Sinopu gdje se dogodila katastrofa.\nGeneralna direkcija za pomorstvo Ministarstva transporta i infrastrukture evakuisala je 3 građana i 578 vozila u 115 dana u okruzima Ayancık i Türkeli u Sinopu, gdje se dogodila katastrofa. U priopćenju Ministarstva navodi se da će se rane zacijeliti u najkraćem mogućem roku, a oštećenja u transportu brzo sanirati.\nMinistarstvo prometa i infrastrukture navelo je da su sve relevantne institucije mobilizirane za pomoć žrtvama katastrofe uslijed poplave u regiji Zapadnog Crnog mora, te napomenulo da se zračna i kopnena pomoć regionu neprekidno nastavlja, a studije procjene štete nastavljaju u cijelosti brzina.\nU evakuacijama koje su izvršile naredba ministra transporta i infrastrukture Adil Karaismailoğlu; Ukupno je 15 vozila i 46 građana evakuisano u 16 dana, 53 vozila u nedjelju, 17. avgusta, 16 vozila u ponedjeljak, 3. avgusta, te 115 vozila u utorak, 578. avgusta u Ayancıku i Türkeliju. Osim toga, navedeno je da su osnovne potrebe poput kruha, soka, vode, tjestenine, keksa, pelena, dječje hrane i vlažnih maramica isporučene u Sinop Ayancık ribarskim plovilima i kamionima.\nS druge strane, ministar transporta i infrastrukture Adil Karaismailoğlu, koji je u regiji od prvog dana poplave, susreo se s posadom broda za evakuaciju i građanima koji napuštaju regiju kako bi pregledali radove na licu mjesta; Rekao je da će se eventualna oštećenja u transportu popraviti što je prije moguće.\nMinistarstvo trgovine regrutovati 115 stalnih radnika\nŽeljeznički kolodvor Basmane potopljeni putnički vozovi su evakuisani\n7 uhapšen u operaciji luke Izmir je evakuisan\nPutnički voz je evakuisan nakon obavijesti o sumnjivoj vreći\nPožar Metrobus u Avčiloru! Putnici evakuisani\nKao rezultat klizišta u Bursi, evakuisano je 7 stanova iz 60 zgrada\nPodzemni parking za izmirski 115 podzemni vagon\n115 miliona funti sa autocesta i mostova


„Viz er“ uvodi treću liniju za Nemačku › Made-in-Germany.rs\nMađarska loukost aviokompanija „Viz er“ počinje da saobraća na novoj liniji od Beograda do aerodroma Karlsrue/Baden-Baden u Nemačkoj.\nKako je saopšteno je iz aviokompanije, nova linija iz Beograda povezaće Srbiju sa poznatim nemačkim banjskim regionom, a letovi će se obavljati dva puta nedeljno, ponedeljkom i petkom. Karlsrue/Baden-Baden je treća destinacija u Nemačkoj do koje Viz er leti iz Beograda, uz Minhen-Memingen i Dortmund, jer su se nemačke destinacije pokazale kao veoma popularne među srpskim putnicima, kažu u kompaniji, a prenosi „b92“.\nAerodrom Karlsrue/Baden-Baden opslužuje ova dva grada koji se nalaze u saveznoj državi Baden-Viremberg na jugozapadu Nemačke. Karlsrue je poznati nemački uneverzitetski centar, dok je Baden-Baden nadaleko čuveno banjsko lečilište. Aerodrom se nalazi nedaleko od granice sa Francuskom i Švajcarskom, a u njegovoj neposrednoj blizini smešten je drugi najveći evropski zabavni park „Europa Park“.\n– Nadamo se da će nova linija doprineti razvoju poslovnih i turističkih veza Srbije sa ovim nemačkim regionom. Osim Karsruea i Baden-Badena u blizini se nalaze i Štutgart, Manhajm i Strazbur u Francuskoj – istakla je Tamara Mšvenieradze, menadžerka korporativnih komunikacija u kompaniji Viz er.


Turci ni da pisnu dok im džihadisti granatiraju zemlju\nStrah i panika i dalje vladaju gradom Kilišom, na jugoistoku Turske u blizini granice sa Sirijom, pošto su pripadnici Islamske države nastavili da ga granatiraju. U gradu vlada opsadno stanje, ne...\nDžihadisti hakovali Stejt department\nEkipa hakera koja podržava Islamsku državu objavila je da je došla u posed ličnih podataka službenika američkog Stejt departmenta.\nTurska rasporedila raketne sisteme na granici sa Sirijom\nTurska vojska nagomilava dodatne snage na granici sa Sirijom, prenose turski mediji.\nVIDEO: Turska sarađuje sa Islamskm državom, evo i dokaza\nRusi su već nekoliko puta optužili Turke da posluju sa teroristima. Televizija "Raša tudej" sada ima nove dokaze da ta saradnja i dalje postoji. Naime, Demokratske snage Sirije, u čijim su...\nRusi tvrde: Džihadisti u Siriju ulaze iz Turske\nSirija ne miruje: Teroristi granatirali izbeglički kamp, poginulo dete


PASTRMSKI RIBNJAK TRNSKI ODOROVCI POBEDNIK BASKET TURNIRA – Radio Televizija Caribrod\nPASTRMSKI RIBNJAK TRNSKI ODOROVCI POBEDNIK BASKET TURNIRA\n05/08/2019 05/08/2019 RT Caribrod\t1 Comment\tbasket turnir, Dani košake\nEkipa Pastrmski ribnjak Trnski Odorovci pobednik je seniorskog basket turnira u okviru manifestacije Dani košarke, pošto je u finalu savladala ekipu Babušnice sa 2:0 u partijama. Treće mesto u konkurenciji 5 ekipa pripalo je ekipi Paja. Kod pionira najuspešnija od 4 ekipe bila je ekipa Pirota, koja je u finalu savladala Drim tim. Tradicionalni susret starih i mladih nije odigran zbog malog broja igrača mladih, a pobednik takmičenja u šutiranju trojki je Vasil Andrejev, koji je svoju nagradu poklonio drugoplasiranom Nikoli Kamenovu.\nManifestaciju Dani košarke organizovao je Košarkaški klub Dimitrovgrad pod pokroviteljstvom lokalne samouprave uz podršku Sportsko-turističkog centra Caribrod, a medijski pokrovitelj bila je Radio televizija Caribrod.\nUBEDLJIV PORAZ BALKANSKOG U KUPU →\n22/07/2019 RT Caribrod\t0\nSEDENĆA U PETAK UVEČE U SPORSTKOM CENTRU PARK PRIJATNO IZNENADILA STARIJE POSETOCE I VRATILA IH U PROŠLOST\n20/11/2017 20/11/2017 RT Caribrod\t0\nOne thought on “PASTRMSKI RIBNJAK TRNSKI ODOROVCI POBEDNIK BASKET TURNIRA”\n23/07/2020 at 00:26\nLooka prelep si xD <3


Porsche 911 turbo i 911 turbo S uzdrmali Detroit - Detroit 2016\nNa Severnoameričkom salonu automobila, Porsche je premijerno prikazao svoje osvežene šampione: 911 turbo i 911 turbo S.\nU restilizovanom izdanju, ovi modeli stižu sa blago izmenjenim branicima i novim LED dnevnim svetlima, novim ručkama za otvaranje vrata, redizajniranim poklopcem motora, zadnjim svetlima i 20-inčnim točkovima od lake legure.\nNi u unutrašnjosti nema previše izmena i one se svode na novi upravljač sa obrtnim prekidačem za izbor režima vožnje, sa opcijama Normal, Sport, Sport Plus i predefinisanim personalizovanim modom. Audio sistem marke Bose dolazi kao standardna oprema, a tu je i unapređeni Porscheov PCM, sistem za integrisano upravljanje komunikacijama. Unapređeni standardni Sport Chrono Package donosi još jednu posebnu poslasticu za vozača: taster Sport Response, koji u periodu od 20 sekundi nakon pritiska privremeno dodatno pojačava performanse ionako moćne mašine, što je idealno u situacijama kada su nam potrebna trenutna i eksplozivna ubrzanja, na primer prilikom preticanja na nekom zavojitom planinskom putu.\nOva dva modela takođe su dobila i novi prekidač PSM Sport Mode. Njime je moguće pomeriti prag osetljivosti Porscheovog sistema za upravljanje stabilnošću vozila (PSM-a), tako da iskusan vozač može da se više nego ikada do sada (od kada je elektronika uopšte umešala prste) približi krajnjim granicama ovih vozila.\nOve Porscheove „projektile zemlja-zemlja“ pokreće poznati moćni 3,8-litarski biturbo šestocilindraš, sa 540 ks u verziji 911 turbo i 580 ks u još snažnijem 911 turbo S.\nPorsche 911 turbo do 100 km/h stiže za okruglo tri sekunde, a nastavlja da ubrzava do maksimalne brzine od 320 km/h. 911 turbo S ubrzava od 0 do 100 km/h za 2,9 sekundi , dok maksimalna brzina iznosi vrtoglavih 330 km/h.\nPočetna cena za Porsche 911 turbo u Nemačkoj kreće od 174.669 evra. Priznajemo da nam ne pada na pamet mnogo lepših načina da se dvestotinak hiljada evra investira u čisto životno zadovoljstvo, od jednog crnog novog 911 turbo, nekoliko rezervnih guma i nešto goriva.\nuzdrmali nema sta,revolucija,evolucija, ne mogu da se nacudim novitetima i inovacijama.koje donose...\nTo na kraju najvise treba za njega da bi se uzivalo par guma i goriva :) like :))


Načelnik Ajnadžić i ministar Garibija razgovarali o zajedničkim projektima\nU prostorijama Općine Centar načelnik dr. Nedžad Ajnadžić zajedno sa saradnicima održao je sastanak sa predstavnicima Ministarstva za rad, socijalnu politiku, raseljena lica i izbjeglice Kantona Sarajevo na čelu sa ministrom Malikom Garibijom.\nNa sastanku su razmatrana mnogobrojna pitanja u okviru saradnje na zajedničkim projektima Općine i Ministarstva, a istaknuto je da je projekat izgradnje zgrade za interno raseljene i socijalno ugrožene porodice sa područja općine Centar najveći prioritet, budući da bi njegovim okončanjem Općina Centar bila prva lokalna zajednica sa riješenim problemom interno raseljenih osoba. Između ostalog razgovarano je o nastavku projekta stambenog zbrinjavanja Roma, izgradnji obdaništa i domova za penzionere, nastavku izgradnje centara za zdravo starenje...\nNačelnik Ajnadžić je informisao predstavnike Ministarstva o projektima koje realizira ova lokalna zajednica u oblasti socijalne zaštite, dječije zaštite i zaštite porodice sa djecom.\n-Općina Centar godinama pokazuje senzibilitet prema osobama koje se nalaze u stanju socijalne potrebe i izdvaja značajna finansijska sredstva za ovu oblast. Za realizaciju projekta izgradnje zgrade za interno raseljene i socijalno ugrožene porodice sa područja općine Centar do sada je iz budžeta ove lokalne zajednice izdvojeno oko milion maraka i to za izradu projektne dokumentacije i geotehničkog izvještaja, pribavljanje svih potrebnih saglasnosti, kupovinu zemljišta, plaćanje naknada za uređenje gradskog građevinskog zemljišta, rente i skloništa, pribavljanje urbanističke i građevinske dozvole. Otvorili smo dva centra za zdravo starenje, Centar za podršku porodicama sa djecom i osobama sa poteškoćama u razvoju, izdvajamo sredstva za jednokratne novčane pomoći za socijalno ugrožene porodice i niz drugih projekata u oblasti socijalne zaštite. Važno je da nastavimo dobru saradnju u cilju rješavanja svih otvorenih problema, kazao je Ajnadžić.\nGaribija je naglasio opredjeljenje Ministarstva da sredstva iz budžeta dođu do korisnika kojima je zaista potrebno.\n-Kada je u pitanju zajednička saradnja možete očekivati punu kooperativnost, u nama ćete imati zaista dobrog saradnika, prije svega u interesu naših građana, korisnika usluga socijalne zaštite. U primarnom fokusu našeg rada u narednom periodu će biti izrada socijalne karte, te jedinstvenog registra korisnika socijalne zaštite kako bismo na osnovu toga omogućili redistribuciju socijalne zaštite onim osobama kojima je to zaista potrebno, istakao je Garibija.\nU ime Općine Centar sastanku su prisustvovali sekretar Općine Jasna Beba, savjetnici načelnika Mustafa Resić i Osmo Babić, pomoćnica načelnika za boračko-invalidsku, socijalnu zaštitu i društvene djelatnosti Jasmina Fazlić, te predstavnici općinskih službi.


Vlada Srbije: Minimalac od nove godine veći za 3.000 dinara\nMinimalna zarada od naredne godine biće viša za 12 dinara po satu. Sindikati tražili najmanje 10 odsto povećanja dosadašnjeg iznosa od 143 dinara. Iznos garantovane plate 27.072 dinara\nOd naredne godine minimalac u Srbiji iznosiće 155 dinara po satu, ili 27.072, što je za oko 3.000 dinara više nego sada. Pošto socijalni partneri nisu uspeli da se dogovore, Vlada je donela konačnu odluku i predložila iznos koji je za 8,6 odsto viši od dosadašnjeg.\nSa ovim predlogom saglasni su poslodavci, dok sindikati ostaju pri ranijem stavu i traže povećanje od minimum 10 odsto. Minimalna cena rada po satu sada je 143 dinara, a zaradu od 24.882 dinara prima oko 330.000 radnika u Srbiji.\nČlanovi Socijalno-ekonomskog saveta se nadaju da će povećanje najniže zarade u naredne tri do četiri godine biti više i da bi trebalo da se izjednači sa troškovima minimalne potrošačke korpe koji su sada 36.000 dinara.\nPolicijska uprava Smederevo: Hapšenje zbog teške krađe na benzinskoj pumpi u Kusatku\nUhapše počinilac iz ladenovca\nEPS Distribucija: U utorak, 7. jula, od 10 do 12 sati bez struje deo palanačke opštine


Tag / Potres mozga / Vesti online\nRuskinja izašla na pauzu za cigaru i završila sa potresom mozga\nForenzičarka iz Moskve pretrpela je teške povrede mozga nakon što joj je ledeni blok pao na glavu na pauzi za cigaretu.\nNovinarke Pinka "lečili" od ćuški\nNovinarke TV Pink Gordana Uzelac i Mara Dragović nisu na mitingu Dveri 16. septembra doživele potres mozga odnosno polomljeno rebro, kako su tvrdili provladini mediji, pa i sam predsednik...\nZa "Ginisa": Fudbalski meč trajao 16 sekundi\nUtakmica engleskih niželigaša Norič junajteda i Soham tauna trajao je samo 16 sekundi. Uzrok, ozbiljna povreda igrača Noriča Endija Istoga.\nFudbaler Zvezde hitno prebačen u Urgentni centar!\nAlarmantno na treningu Crvene zvezde! U igri na dva gola, na skraćenom terenu, napadač Petar Orlandić i čuvar mreže Damir Kahriman snažno su se sudarili u vazdušnom duelu, a deblji kraj...\nMuškarac povređen kod Sajma: Udarila ga struja?\nMuškarac star oko 32 godine povređen je oko 1.40 časova u Bulevaru Vojvode Mišića, u Beogradu, izjavila je Tanjugu portparol Hitne pomoći Nada Macura.\nVIDEO: Horor povreda Dresa Mertensa\nKusturica pao s magarca i povredio glavu\nKramer hteo da stane na gol, da menja dres sa sudijom...\nSećate li se Kristofa Kramera? Ovaj nemački reprezentativac noečkivano je dobio šansu od Joakima Leva da igra finale Svetskog prvenstva protiv Argentine. Ipak, njegov san trajao je veoma kratko....\nDečak (7) zaradio potres mozga u saobraćajki?\nU saobraćajnoj nesreći na Ugrinovačkom putu u naselju Altina povređen je sedmogodišnji dečak, a jutros su u dve saobraćajne nesreće u Beogradu povređene dve osobe, rečeno je u Hitnoj...\nI to je fudbal - horor povreda Indija\nNa meču između Holandije i Australije u grupi B Svetskog prvenstva u Brazilu, fudbaler “lala“ Bruno Martins Indi pretrpeo je tešku povredu posle starta “kengura“ Tima Kejhila.


Iran podigao optužnicu za špijnažu protiv francuskog državljanina\nBenjamin Briere je uhapšen u maju 2020, nakon što je fotografisao pustinju na mestu gde je to zabranjeno\nIranske vlasti su optužile francuskog turistu da je špijunirao i širio propagandu protiv Teherana, rekao je 30. maja njegov advokat.\nOvo je najnoviji slučaj u nizu protiv stranaca, usled povećanih napetosti između Irana i Zapada, prenosi agencija AP.\nBenjamin Benžamen Briere (35) je uhapšen u maju prošle godine, nakon što je fotografisao pustinju u blizini iransko-turkmenistanske granice, na mestu gde je to zabranjeno i postavio pitanje na društvenim mrežama o iranskom obaveznom nošenju hidžaba za žene.\nU Iranu bi mogao da se suoči sa smrtnom kaznom ako bude osuđen za špijunažu. Osuđujuća presuda za širenje "propagande protiv sistema" mogla bi rezultirati zatvorskom kaznom od tri meseca do godinu dana.\nOptužnica protiv Brierea je podignuta u kancelariji ministarstva pravde u severoistočnom gradu Mašahd, a još se ne zna kada će mu početi suđenje.\nPotvrda optužbi dolazi nekoliko dana nakon što je francuski nedeljnik Le Point objavio otvoreno pismo Briereove sestre, u kojem je pozvala predsednika Francuske Emmanuela Macrona da zatraži oslobađanje njenog brata.\nOna je navela da su optužbe "neutemeljene" i da je Briere postao "pregovaračko sredstvo" usled tenzija između Irana i Zapada zbog iranskih nuklearnih kapaciteta.\nRohani: Dogovorene okvirne smjernice sporazuma sa svjetskim silama\nAktivisti za ljudska prava optužuju iranske bezbednosne agencije da koriste strance za cenkanje prilikom pregovora sa Zapadom.\nTeheran to negira, ali je bilo razmene zarobljenika, piše AP.\nProšle godine, Iran i Francuska su zamenili francuskog istraživača Rolana Mašala za iranskog inženjera Džalala Ruholahnedžada.\nBriere je poslednji zapadnjak u nizu koji je priveden zbog optužbi za špijunažu.


IZVEŠTAJ EVROPSKE KOMISIJE O NAPRETKU SRBIJE U 2010. GODINI – Kancelarija za javne nabavke\nPočetak > Vesti > IZVEŠTAJ EVROPSKE KOMISIJE O NAPRETKU SRBIJE U 2010. GODINI\nIZVEŠTAJ EVROPSKE KOMISIJE O NAPRETKU SRBIJE U 2010. GODINI\nEvropska komisija je 9. novembra 2010. godine objavila Izveštaj o napretku Srbije za 2010. godinu, a posebna tačka posvećena je javnim nabavkama.\nU oblasti javnih nabavki načinjen je mali napredak. Uprava za javne nabavke pripremila je modele odluka i konkursnih dokumentacija sa ciljem da pomogne naručiocima. Uprava je, takođe, sprovela niz trening seminara za relevantne činioce sistema javnih nabavki i održavala i unapređivala Portal javnih nabavki. Članovi Komisije za zaštitu prava ponuđača imenovani su u oktobru 2010. godine.\nMeđutim, veliko kašnjenje u formiranju Komisije za zaštitu prava ponuđača značajno je podrilo celokupan sistem javnih nabavki. Pored toga, ograničenja u regulatornom okviru, uključujući odsustvo adekvatnog regulisanja koncesija i dalje su aktuelna. Nedovoljni administrativni kapaciteti tela za javne nabavke, a posebno Grupe za javne nabavke u Ministarstvu finansija, Uprave za javne nabavke i Komisije za zaštitu prava ponuđača su i dalje prisutni. Finansijski resursi ovih tela su vrlo ograničeni. Koordinativni mehanizmi između ključnih aktera u sistemu javnih nabavki su slabi, posebno kada je u pitanju suzbijanje korupcije. Sertifikacija službenika za javne nabavke još uvek nije počela. Strategija unapređenja sistema javnih nabavki takođe nije urađena. Kao rezultat toga, neefikasnosti u korišćenju novca poreskih obveznika nisu smanjene, kao što je i utvrđeno u izveštaju Državne revizorske institucije za 2008. godinu.\nSve u svemu, Srbija je ostvarila umeren napredak u uspostavljanju efikasnog i potpuno nezavisnog sistema javnih nabavki. Potrebno je uložiti značajne napore kako bi se ojačali kapaciteti za primenu EU direktiva u ovoj oblasti.


РУСИЈА БЕСНА на „ДРУГОСРБИЈАНЦЕ“!\nRUSIJA BESNA na „DRUGOSRBIJANCE“!\nRusko Ministarstvo spoljnih poslova saopštilo je danas da su informacije srpskih i ruskih medija o proterivanju građana Rusije iz Srbije „potpuna izmišljotina“ i da je poseta sekretara za nacionalnu bezbednost Rusije Nikolaja Patruševa Beogradu bila „apsolutno ranije planirana“.\n„Poseta Patruševa Beogradu bila je planirana, pripreme su počele još pre nekoliko meseci. Takvi susreti zahtevaju ozbiljnu, dugu pripremu“, navelo je Ministarstvo, odgovarajući na pitanje agencije Beta o navodnoj deportaciji ruskih državljana iz Beograda i s tim u vezi poseti Patruševa.\nPovodom pisanja medija o deportaciji građana Rusije iz Srbije, rusko Ministarstvo je navelo da je reč o „apsolutnoj izmišljotini“.\nRusko Ministarstvo je izrazilo „žaljenje“ što novinari ne posvećuju dovoljno pažnje proveri sigurnosti izvora inormacija i „postaju oruđe informacionog rata u rukama političara“.\n„Preporučujemo da se obrati pažnja na komentar premijera Srbije Aleksandra Vučića od 27. oktobra, u kojima su te informacije okarakterisane kao ‘potpuna dezinformacija’ „, navelo je Ministarstvo spoljnih poslova Rusije.\nNa pitanje novinara da prokomentariše pisanje beogradskog lista „Danas“ da su ruski državljani proterani iz Srbije zbog učešća u pripremama terorističkih akcija u Crnoj Gori, Vučić u četvrtak nije odgovorio konkretno.\n„Nije sve u vašem pitanju netačno, jedan deo je netačan. Nisam hteo da odgovaram ne samo zbog onoga što sam već rekao, već i zbog još jedne stvari, a to je da o tim stvarima nemam pravo da govorim u skladu sa zakonom. Inače sam imao još bezbroj detalja o kojima bih vam govorio i o stvarima u Crnoj Gori i o stvarima u Srbiji. O nekim stvarima sam želeo da govorim da bi ljudi znali težinu naše pozicije, a sve drugo bilo bi, rekao bih, preterano uznemiravanje javnosti“, rekao je Vučić u Beogradu, nakon učešća na konferenciji o zaštiti uzbunjivača.


Dizajniran u osmanskom stilu, odvešće vas u svet orijenta i velelepnih palata, koje odišu duhom bogatstva nekadašnjeg Osmanskog carstva. Hotel Swandor Topkapi Palace 5*, jedan od najimpresivnijih kompleksa Mediteranske obale u Turskoj, renoviran je prošle godine. Između ostalog, raspolaže sa 908 soba, glavnim restoranom "Hunkar", 3 a la carte restorana, 7 barova, diskotekom.\nOvaj potpuno specifičan hotel otvoriće vam vrata svojih komfornih i odlično opremljenih soba, za užitak u usluzi visokog nivoa, jer osoblje hotela posvećuje svu svoju pažnju ispunjavanju želja svojih gostiju. Uz mir, udobnost i gostoprimstvo, opustićete se kao u svojoj kući.\nU sklopu hotela postoje različiti tipovi soba, od toga 587 standardnih soba, koje imaju balkon, sef, mini bar (dopunjava se svakodnevno), satelitsku TV sa muzičkim kanalima, set za kafu i čaj i Wi-fi.\nUkoliko je ove godine vaš izbor za letovanje Antalija, nećete se pokajati ako odete u hotel Swandor Topkapi Palace 5*, pravu palatu, kao iz bajke. Da biste što lakše doneli odluku za vaš savršen odmor, posetite zvaničan sajt agencije "1 A Travel" klikom na link, gde se možete informisati o svim detaljima, a što je najbolje, i napraviti rezervaciju iz udobnosti vašeg doma ili kancelarije.


inicijativa | GEA\nKakav stav kandidati za gradonačelnika imaju prema novoj budžetskoj politici Grada Banjaluka?\nGEA je tokom jula i avgusta mjeseca sprovela predizborne konsultacije sa kandidatima za gradonačelnika na temu buduće budžetske politike Grada Banjaluka. Ove konsultacije su imale za cilj otvoriti dijalog o neophodnim promjenama budžetske politike Grada u narednom periodu i usmjeriti kampanju kandidata na realne probleme u funkcionisanju gradske administracije.\nAnaliza inicijative za smanjenje stope doprinosa u RS\nOva analiza ima za cilj informisati javnu raspravu o inicijativi Vlade Republike Srpske za smanjenje oporezivanja rada u visini od 1,4% bruto plate. Ta inicijativa je ugrađena u Nacrt zakona o izmjenama i dopunama Zakona o doprinosima kojeg je Narodna skupština Republike Srpske usvojila 04. marta 2015. godine i uputila na javnu raspravu.\nAnaliza inicijative za smanjenje stope doprinosa u Republici Srpskoj


Predstavljanje plana za razvoj Golije – Info LIGA\nMinistarstvo trgovine, turizma i telekomunikacija i razvojni program Evropski PROGRES predstaviće rezultate projekta „Golija – prelaz od planiranja ka razvoju“ u utorak 30. januara u hotelu „In“ u Beogradu, u 11.30 časova.\nTokom 18 meseci sprovođenja ovog projekta koji je imao za cilj stvaranje uslova za održivi razvoj Parka prirode „Golija“, izrađena je nedostajuća planska dokumentacija za koridore infrastrukture na području Parka, a u konsultacijama sa svim zainteresovanim stranama definisani su predlozi modela upravljanja kao i akcioni plan za razvoj Golije.\nU uvodnim obraćanjima prisutnima će se obratiti predstavnici nadležnih ministarstava, Miroslav Knežević, državni sekretar za turizam u Ministarstvu trgovine, turizma i telekomunikacija, Zoran Janjatović, pomoćnik ministra poljoprivrede, šumarstva i vodoprivrede, Aleksandra Došlić ispred Ministarstva zaštite životne sredine, kao i Grem Tindal menadžer Evropskog PROGRESa.\nTokom prezentacije rezultata projekata, o Planovima detaljne regulacije koridora infrastrukture na području Prostornog plana posebne namene Parka Prirode „Golija“ govoriće Dragana Biga iz preduzeća „Arhiplan“, dok će iskustva u upravljanju zaštićenim područjima prisutnima preneti Masimo de Marki iz Italije.\nPrezentacijom Predloga modela upravljanja socio-ekonomskim razvojem područja Parka prirode Golija, baviće se Vesna Vandić, (IDA/Futura/Agenda 21), a Akcionim planom za razvoj Golije, Dragan Roganović iz Asocijacije za razvoj ibarske doline, koji će na skupu predstaviti i Predlog sporazuma o saradnji.\nProjekat su finansijski podržale Evropska unija i Vlada Švajcarske\npreko razvojnog programa Evropski PROGRES zajedno sa Ministarstvom trgovine, turizma i telekomunikacija Vlade Republike Srbije, a u saradnji sa Regionalnom razvojnom agencijom Zlatibor.\n„Outlet Dan“ u salonu tehnike Spektar\nVučić o radovima na gasifikaciji Ivanjice (VIDEO)\nBugarčić : „Šanse za plasman u viši rang su još uvek realne“ (VIDEO)\nNext story Savet MZ Prilike izabrao novog predsednika\nPrevious story Izabrani najbolji sportisti Ivanjice u 2017.godini


SUBOTICA: FORMIRANA LOKALNA MREŽA ZA ZAŠTITU PRAVA LGBT OSOBA\nGrad Subotica i organizacije civilnog društva potpisale su danas Memorandum o saradnji kojim je formirana Mreža za prevenciju diskriminacije i zaštite prava LGBT osoba.\nJelena Dubovi, foto: Magločistač\nMemorandum obavezuju lokalne institucije i NVO na međusobnu saradnju i aktivno reagovanje u slučajevima diskriminacije pripadnika LGBT zajednice.\nAktivistkinja za zaštitu ljudskih i LGBT prava i koordinatorka lokalne Mreže u Subotici Jelena Dubovi rekla je da svakodnevna diskriminacija i nasilje nad ovom zajednicom dovodi, između ostalog, i do nevidljivosti LGBT osoba.\n“Umrežavanje lokalnih institucija i NVO sektora je bitno u svim sferama javnog života gde postoje osobe koje razumeju probleme LGBT zajednice i mogu da pomognu u teškim trenucima za njih”, kazala je Dubovi.\nPrema njenim rečima, neophodno je vreme da se problemi rešavaju postepeno da bi se nivo diskriminacije prema ovoj populaciji smanjio.\n“Većina negativnih stavova pojedinaca proizilazi iz nedovoljne informisanosti o problemima sa kojima se ovi ljudi suočavaju, rekla je Dubovi”\nOna je podsetila da je u svetu pre gotovo 40 godina homoseksualnost skinuta sa liste bolesti, dok u Srbiji većina građana još uvek misli da je homoseksualnost bolest.\nLidija Đorđević, foto: Magločistač\nPredstavnica beogradske organizacija za lezbejska prava Labris Lidija Đorđević rekla je da LGBT osobe i dalje trpe diskriminaciju, nasilje i mržnju i da je neophodna pravovremena prevencija ovih problema u društvu.\n“LGBT osobe svakodnevno trpe diskriminaciju, ugrožena im je bezbednost, a građani imaju predrasude prema ovoj populaciji. Zbog toga je neophodna edukacija, prvenstveno, mladih, a u toj edukaciji će učestvovati stručnjaci i predstavnici lokalnih institucija”, kazala je Đorđević.\nMemorandum o saradnji potpisali su Gradska uprava grada Subotice, Više i Osnovno javno tužilaštvo u ovom gradu, filijala Nacionalne službe za zapošljavanje, Policijska uprava Subotice, Zaštitnik građana grada Subotice, Centar za socijalni rad, Kancelarija za mlade, Dom zdravlja Subotica, Zavod za javno zdravlje, OŠ Sonja Marinković i Politehnička škola iz Subotice i pojedine NVO.\nLokalne mreže su, osim u Subotici, formirane i u Beogradu, NIšu, Pančevu, Novom Sadu, Kragujevcu i Novom Pazaru i deo su projekta “Umreženi za poboljšanje položaja LGBT osoba u Srbiji” čiji je cilj da podstakne lokalne vlasti da efikasnije štite prava LGBT populacije.\nProjekat sprovodi Organizacija za lezbejska prava „Labris“ uz finansijsku podršku Američke agencije za međunarodni razvoj.


RTCG - Radio Televizija Crne Gore - Nacionalni javni servis :: Izbori 2020 :: "Budvani uvijek donosili prave odluke"\n06. 08. 2020. 18:21 >> 18:28 5\n"Budvani uvijek donosili prave odluke"\nAko neko želi da traži simboliku u rednim brojevima na izbornoj listi, uvijek je može naći, međutim mnogo je važnije znati da vas niko ne može inaugurisati na jedno odgovorno mjesto u društvenoj zajednici osim biračka javnost, poručila je Dragana Pima iz koalicije "Za Budvu, za Crnu Goru".\n"Građani Budve su mudri i uvijek su donosili prave odluke u prelomnim trenucima, koji su bili značajni za Budvu i za Crnu Goru. Tako će biti i ovog puta, jer sve drugo vodi Budvu u nesigurno i nepoznato", saopštila je Pima.\nIstiče da je od presudne važnosi politička kultura sa kojom će se učesnici izbora predstaviti građanima Budve.\n"Zato šaljemo apel svim učesnicima izborne trke da se u ovoj izbornoj kampanji ponašaju dostojanstveno i na nivou demokratske kulture, jer ćemo nakon izbora ostati da živimo jedni sa drugima, a to je ipak važnije od političkih poruka koje treba da pošaljemo u ovoj kampanji", ističe Pima.\nIzbori se održavaju 30. avgusta.\nLokalni izbori Budva Dragana Pima\n"Hajdučija odlazeće budvanske vlasti"\nNema ponavljanja izbora u Budvi\n07. 11. 2016. 2\n"Svima jasno da se izbori moraju ponoviti"\n04. 11. 2016. 1


Zajednička izjava o planiranom referendumu u Republici Srpskoj\nŠef Delegacije Evropske unije u Bosni i Hercegovini i specijalni predstavnik EU, ambasador Lars-Gunnar Wigemark, zajedno sa ambasadoricom Sjedinjenih Američkih Država Maureen Cormack, britanskim ambasadorom Edwardom Fergusonom, francuskom ambasadoricom Claire Bodonyi, otpravnikom poslova Ambasade Njemačke Adrianom Pollmannom i predstavnikom italijanskog ambasadora otputovali su juče u Banjaluku kako bi istakli zabrinutost koju dijele u vezi sa predloženim referendumom o pravosudnim institucijama na državnom nivou.\nPriznajemo i slažemo se da postoje značajni problemi u vezi sa sudskim i tužilačkim sistemom u BiH na svim nivoima, uključujući i državni nivo. Međutim, Strukturirani dijalog o pravosuđu postigao je neke značajne rezultate u pogledu procesuiranja ratnih zločina i u utiranju puta apelacionom sudu na državnom nivou. Nova državna strategija za reformu sektora pravosuđa u BiH, koja nudi okvir za pravne reforme, u procesu je izrade i usklađivanja između svih nivoa vlasti. Želimo raditi zajedno, u partnerskom duhu s vlastima u RS i u drugim dijelovima zemlje, kako bi smo osnažili pravosuđe u cijeloj BiH, garantovali njegovu nezavisnost i nepristranost te poboljšali njegov rad i efikasnost u cilju vraćanja povjerenja javnosti u pravosudne institutcije.\nIstovremeno, pravosudne institucije na državnom nivou od ključnog su značaja za suverenitet i stabilnost Bosne i Hercegovine. Duboko smo zabrinuti da bi predloženi referendum mogao predstavljati neustavan pokušaj ne da se reformišu, nego da se potkopaju i oslabe, i time bi predstavljao direktnu prijetnju suverenitetu i sigurnosti zemlje u cjelini. To ne može biti tolerisano. Posljednje što Bosni i Hercegovini treba jeste nepotrebno sukobljavanje koje bi oslabilo, a ne podržalo, naše partnerstvo i reforme za koje se slažemo da su neophodne.\nIz perspektive Evropske unije, planirani referendum također bi ozbiljno naštetio putu pristupanja Bosne i Hercegovine Evropskoj uniji time što bi doveo u sumnju sposobnost BiH da usvoji obavezujuće pravne sporazume koji bi se poštivali u cijeloj zemlji. Evropska unija je pokušala usmjeriti fokus političkih lidera na stvarne socijalne i ekonomske probleme s kojima se građani ove zemlje svakodnevno suočavaju. Osim stabiliziranja ekonomije i otvaranja novih radnih mjesta, naročito za mlade, program reformi podrazumijeva i mjere za jačanje vladavine prava i rješavanje problema korupcije. Jedan referendum, bez istinske legalne vrijednosti, o nečemu što dovodi u pitanje ustavne principe BiH, bio bi kontraproduktivan za rješavanje tih hitnih pitanja i značio bi traćenje novca koji bi se mogao iskoristiti za rješavanje stvarnih ekonomskih i socijalnih potreba građana Republike Srpske.\nPitanja u vezi sa pravosudnim sistemom jesu stvarna i važna. Zabrinutost u tom pogledu dijele kako obični građani tako i političari. Nestrpljivo iščekujemo konstruktivan rad s vlastima RS, i drugima, kako bi se riješili pomenuti problemi te, stoga, pozivamo na odgovornost, dijalog i saradnju.\nReforma pravosudnih institucija na nivou Bosne i Hercegovine\nIzjava Evropske komisije u vezi sa Struktuisanim dijalogom EU i BiH o pravosuđu


Donesene dvije uredbe iz oblasti zaštite okoliša - Radio Ljubuški\nVlada FBiH danas je donijela dvije uredbe iz oblasti zaštite okoliša. U prvom slučaju je riječ o Uredbi kojom se utvrđuju pogoni i postrojenja koja moraju imati okolinsku dozvolu koju izdaju Federalno ministarstvo okoliša i turizma, ili kantonalno ministarstvo nadležno za okoliš.\nPogoni i postrojenja za koje okolinsku dozvolu izdaju Federalno, odnosno kantonalna ministarstva, utvrđena su u dva priloga koja čine sastavni dio ove uredbe.\nOdredbe ove uredbe ne primjenjuju se na istraživačke i razvojne aktivnosti ili testiranje novih proizvoda i procesa za koje se, u smislu Zakona o zaštiti okoliša, ne izdaje okolinska dozvola. Za pogone i postrojenja za koje nije potrebna okolinska dozvola, nadležni organ će pri izdavanju drugih potrebnih dozvola (vodni akti, urbanistička suglasnost, građevinska dozvola i dr.) utvrditi jesu li ispunjeni zahtjevi zaštite okoliša, koji predstavljaju opće obveze operatera i koje treba ispuniti tijekom izgradnje, rada, održavanja i prestanka rada pogona i postrojenja.\nUkoliko se jedan zahtjev za izdavanje okolinske dozvole dostavlja za više pogona i postrojenja na istoj lokaciji kada njima upravlja isti operater, ili ukoliko zahtjev podnosi više operatera za pogone i postrojenja koja čine tehnološku cjelinu, za postupanje po takvim zahtjevima nadležno je Federalno ministarstvo.\nDonesena je i Uredba o projektima za koje je obavezna procjena utjecaja na okoliš i projektima za koje se odlučuje o potrebi procjene utjecaja na okoliš. Sastavni dio ove uredbe su prilozi s projektima za koje se obvezno provodi procjena utjecaj na okoliš, te s projektima za koje Federalno ministarstvo odlučuje o potrebi provođenja procjene utjecaja na okoliš.\nPrilikom određivanja hoće li se za projekte provoditi procjena utjecaja na okoliš, Federalno ministarstvo odlučuje na osnovu informacija iz zahtjeva dostavljenog na Uredbom propisanom obrascu, te kriterija koji, također, čine sastavni dio ovog propisa, priopćeno je iz Ureda Vlada FBiH za odnose s javnošću.


Zaharova: Pompeo priznao da SAD destabilizuju druge zemlje - SAHAR Balkan\nJan 21, 2020 10:50 Europe/Sarajevo\nSaharTV - Portparolka Ministarstva spoljnih poslova Rusije Marija Zaharova prokomentarisala je izjavu američkog državnog sekretara Majka Pompea o smjeni vlasti u Venecueli.\nOna je istakla direktno priznanje američkog državnog sekretara da je njegova zemlja realizovala kampanje za destabilizaciju situacije u suverenim državama.\n„Evo vam, drugovi, međunarodnog prava Vašingtona. Čuli smo direktno priznanje američkog državnog sekretara o kampanjama njegove zemlje za destabilizaciju situacije u suverenim državama. U suštini, Majk Pompeo je u dvije rečenice sažeo dokaze zbog kojih su u Rusiji i usvojeni zakon o stranim agentima u Rusiji, suverenom internetu itd. Samo su američki ambasadori uzalud pokušali da uijbede javnost u miroljubivost i legitimitet dejstava Sjedinjenih Američkih Država prema ‘izvozu slobode’“, napisala je Zaharova na svojoj stranici na Fejsbuku.\nPortparolka je dodala da su to reči koje „još jednom dokazuju da Sjedinjene Američke Države nikada nisu odustajale od taktike miješanja u poslove nezavisnih država i politike smjene režima“.\n„Mekom moći ili provokacijama i državnim prevratima – o tome se u svakom slučaju odlučuje na različite načine. A ‘demokratija’ i ‘demokratsko ustrojstvo’ država SAD decenijama koriste kao instrument za formiranje unutrašnje politike u ovim zemljama koja je Vašingtonu potrebna“, zaključila je Zaharova.\nPompeo je u intervjuu za kolumbijsku televiziju „Karakol TV“ izjavio da Sjedinjene Američke Države sarađuju sa svjetskom zajednicom na smjeni vlasti u Venecueli. Pompeo je istovremeno istakao da smatra da je strategija koju SAD sprovode prema Venecueli efikasna i da je ne treba mijenjati.\nPrethodno je Maduro u intervjuu za „Vašington post“ rekao da je spreman za direktan dijalog sa Sjedinjenim Američkim Državama, ali bi radije razgovarao direktno sa predsjednikom Donaldom Trampom, budući da smatra da je Pompeo doživeo neuspjeh u Venecueli i da je odgovoran za Trampa u njegovoj politici prema Venecueli.\nU Venecueli su u januaru prošle godine počeli protesti protiv predsjednika Nikolasa Madura ubrzo nakon što je položio zakletvu. Lider opozicije Huan Gvaido proglasio se za privremenog predsjednika na osnovu činjenice da je u trenutku „državnog prevrata“ bio predsjednik parlamenta.\nNeke evropske zemlje i Sjedinjene Američke Države priznale su Gvaida za predsjednika. Maduro je, sa svoje strane, Gvaida nazvao „američkom marionetom“.\nRusija, Kina, Kuba, Bolivija, Turska i brojne druge zemlje podržale su Madura kao jedinog legitimnog predsjednika Venecuele. Moskva je Gvaidov „predsjednički status“ nazvala nepostojećim.\nGvaido je kasnije priznao da je prevrat bio neuspješan. On je 5. januara smijenjen sa mjesta predsjednika Nacionalne skupštine Venecuele. Na njegovo mjesto došao je provladin poslanik Luis Para. Niz zapadnih zemalja nije priznao ovu odluku.


Rešenje novog Trga Galerija: Dragana Veselinović\nTrg galerija u Novom Sadu već duže vremena čeka da dobije novo urbanističko-arhitektonsko rešenje koje će ovu lokaciju staviti rame uz rame s važnim galerijama koje ga okružuju. Ovo je studentski pokušaj u pronalaženju pravih rešenja!\nGalerija Matice srpske, uz podršku Fondacije Novi Sad 2021, realizovala je projekat Park skulptura na Trgu galerija kojim je zelena površina ispred Galerije arhitektonsko/scenskom intervencijom bila pretvorena u Park skulptura. Kao prvi korak u realizaciji ovog projekta, organizovana je izložba Novi Trg galerija sa idejnim projektima studenata Departmana za arhitektru i urbanizam Fakulteta tehničkih nauka, koji su na kreativan i inovativan način osmilili izgled ovog budućeg javno-umetničkog prostora.\nKonkurs za Trg galerija bi trebao biti raspisan do kraja godine, kada ćemo dobiti rešenje za ovu važnu lokaciju u gradu.\nArhitektonski konkurs za Trg galerija će najverovatnije biti raspisan do kraja godine, kada ćemo konačno dobiti konkretno rešenje za ovu važnu lokaciju u gradu. Do tada pogledajte kakve ideje imaju studenti arhitekture:\n#Arhitektura #galerija matice srpske #novi sad #studenti #trg galerija


Izvor: N1 televizija, 03.Sep.2018, 18:21\nAntić kaže da je na dan početka zimskog reda vožnje presek stanja takav da su vozila GSP-a na 96-97 odsto, što znači da je vozača dovoljno, a stanje redovno. Kako je rekao preduzete su mere da se ne bi desilo da nema vozača, dok sadašnji broj vozača znači da >> Pročitaj celu vest na sajtu N1 televizija << saobraćaj može normalno da se odvija.\n"Procenat može da zavisi i od toga koliko ima vozila, procenat koji nam se priznaje je 93, znači prešli smo granice očekivanja. Imamo podatke iz drugih gradova, postoji problem u manjim mestima i ona se teže nose, odlaze vozači u inostranstvo, jer u unutrašnjosti su manje plate".\nAntić kaže da nema tačne podatke koliko je vozača otišlo u inostranstvo, dodajući da vozači dolaze u GSP jer je konkurs stalno otvoren.\n"Imamo dosta prijatelja i poznanika koji su otišli, za plate pd 1.200, 1.500, 1.800 evra, odlaze u Austriju, Sloveniju i Nemačku. Borimo se da ljudi ne idu, to je jako težak život i posao, ljudi spavaju i jedu u kamionu, tu je i odvojenost od porodice. Od oktobra će vozači biti mnogo zadovoljniji kroz kolektivni ugovor, nećemo da licitiramo koliko je povećanje, ali biće značajno, da oni budu zadovoljni. Bolji uslovi rada, u planu je i nabavka 250 autobusa, stizaće polako ta vozila, biće im omogućeno da voze dobro vozilo".\nNa pitanje zašto se ljudi u Srbiji ne odlučuju da postanu vozači, Antić poručuje da "ljudi više vole kancelarijske poslove".\n"Kako da se motivišu vozači? Ako obezbedimo novo vozilo i damo platu od koje se pristojno živi. Vozaču su povereni životi i rade najsloženije poslove, ali i naši sugrađani mogu da pomognu, odnos da se promeni, ljubaznost, onda bi sve bilo bolje. Bilo je napada na vozače".\nAntić kaže da je stanje voznog parka na nivou proseka, što znači da su vozila starosti osam do devet godina.\n"Prosek ne odstupa mnogo od istočnoevropskog koji je do sedam godina, u Berlinu je 5-6 godina, stanje je zadovoljavajuće, u većini vozila rade klime, čista su, trude se ljudi da ih održavaju, a vozači su heroji u kakvim uslovima voze".\nKometarišući snimak iz javnog prevoza u Beogradu, u kome se vidi kako putnici usmeravaju vozača ka Zelenom vencu, Antić je objasnio da u GSP-zu postoje instruktori koji rade s vozačima pre početka rada na linijama.\n"Nama malo smeta što ljudi čim vide neku neuobičajenu situiaciju na bilo kom vozilu misle da je to GSP, trebalo je dani da prođu da se vidi da to nije autobus GSP-a. Suština da je u medijima počelo stanje panike da neće imati ko da vozi, Beograđani da budu spokojni, problem može da postoji u budućnosti ako se ne preduzmu mere. Imali smo sastanak s rukovodstvom grada, oni su prepoznali problem, sve smo preneli, imamo jako dobru saradnju", rekao je Zoran Antić.\nPredsednik Konzorcijuma privatnih prevoznika Drago Tošić kaže da u poslednjih godinu dve najviše nedostaje vozača i kamiona i dodaje da se barata podatkom da je u Srbiji potrebno pet hiljada vozača.\n"I mi imamo problem s nedostatkom i pokušavamo da to nadomestimo. Vozači nedostaju a najveći razlog je taj što je došlo do raslojavanja u ceni, na Zapadu imaju mnogo veće plate, počeo je odliv, to je glavni razlog, pored toga, ovde su teži uslovi saobraćaja i zato radije odlaze".\nTošić misli da GSP ima dovoljno vozila, a ukoliko nemaju, grad odlučluje i naći će načlin kako bi uposlio vozila privatnika.\nI Tošić je kometarisao snimak vozača kome putnici pokazuju put do stanice.\n"Ne bih rekao da je razlog nepoznavanje ulica, vozači prolaze obuku i treba da poznaju ulice, dešava se da se prebace na liniju koju nisu radili, pa možda ne znaju kude ide, česte su izmene trasa, u povratku ide nekom drugom trasom i ne zna kojim putem da krene dok ne dobije poruku od centrale. Siguran sam da ne postoje vozači koji su neprijavljeni, svi imaju topli obrok, markicu", kaže Drago Tošić.\nPlata od 70.000 do 80.000 dinara bi bila plata koju, kad bi vozači imali, ne bi razmišljali o napuštanju, tome težimo i tome ćemo se približiti, izjavio je danas za N1 predsednik Samostalnog sindikata GSP Zoran Antić. Članak Antić: Težimo plati od 70.000 do 80.000 dinara se pojavljuje prvo...


DRUGO OBAVEŠTENJE I POZIV ZA RADOVE -\nDRUGO OBAVEŠTENJE I POZIV ZA RADOVE\n22 juna, 2021 9 marta, 2021\nETRAN 2021 – 65. nacionalna konferencija Društva za elektroniku, telekomunikacije, računare, automatsko upravljanje i nuklearno inženjerstvo\n”Etno selo Stanišići”, RS, 8.-10. Septembar 2021\nET(R)AN je najstarije, najveće i najprestižnije srpsko profesionalno društvo u oblasti elektrotehnike. Cilj ETRAN društva bio je da okupi istraživače iz oblasti elektro i elektronskog inženjerstva radi unapređenja bliske i efikasne komunikacije.\nETRAN je počeo da organizuje nacionalne konferencije davne 1955. godine. Održavane svake godine, sa prosečno 400 radova, konferencije su bile atrakcija za istraživače u inženjerstvu sa zapadnog Balkana. Istraživači su se upoznavali i razmenjivali svoje rezultate i znanja i doprineli jačanju ekonomije u državi. Zvanični jezik konferencija ETRAN-a je srpski.\nDruštvo je 2014. godine počeo i seriju međunarodnih konferencija o električnom, elektronskom i računarskom inženjerstvu (IcETRAN) koji se održavaju uporedo sa nacionalnim ETRAN konferencijama. Međunarodna konferencija IcETRAN posvećena je istim temama kao i ETRAN. Konferencije IcETRAN se organizuju uz podršku organizacije IEEE. Zvanični jezik konferencije IcETRAN je engleski.\nNacionalne i međunarodne konferencije uključuju pozvana predavanja, okrugle stolove i sednice vezane za sedamnaest domena inženjerstva. Konferencije su pre sveg prilika za unapređenje i razvoj novih profesionalnih kontakata mladih istraživača koji svoje aktivnosti prikazuju kroz prezentacije. Prezentacije su vezane za radove koje autori podnose na anonimnu recenziju (dva anonimna eksperta). Rad koji je prihvaćen i koji prezentuju jedan od autora tog rada će se štampati u uređenom zborniku sa ISBN brojem koji je dostupan na veb strani Društva za ETRAN.\nKonferencije su planirane da okupe mlade istraživače; na taj način, atraktivna kotizacija i popusti na smeštaj olakšavaju njihovo učešće. Sastanak uključuje društvene događaje kako bi se učesnicima omogućilo da se druže i razmenjuju individualne perspektive povezane sa istraživanjem, razvojem i budućnošću inženjerstva u okviru četvrte industrijske revolucije.\nViše informacija o mestu i objektima sastanka: : https://www.etno-selo.com/en/\nJanuar 2021 Pokrenuta WEB stranica konferencije ETRAN 2021\nPoslednji dan za predlaganje posebnih sesija, radionica, edukativnih događaja i pozvanih predavača za konferencije\nPrihvaćen program posebnih sesija i poslata pisma poziva pozvanim predavačima\nPoslednji dan za podnošenje radova koristeći EasyChair platformu\nProces recenzije završen, recenzije poslate autorima (EasyChair)\nPoslednji dan za podnošenje konačne verzije radova (EasyChair)\nInformacije autorima o prihvatanju konačne verzije radova (EasyChair)\nPoslednji dan za prijavljivanje na konferenciji (EasyChair)\nSvečano otvaranje konferencija IcETRAN 2021 i ETRAN 2021\nNext ArticleProdužen rok za prijavu radova zbog velikog interesovanja


► Belorusija oslobodila 32 ruska državljanina i predala ih Rusiji\nFoto : Beta/AP/ Sergei Grits\n"Grupa od 32 ruska državljana, koja je bila uhapšena u Belorusiji, prešla je granicu i nalazi se u Rusiji", saopštila je kancelarija ruskog glavnog tužioca.\nRusija je početkom avgusta Belorusiji uputila zahtev za njihovo oslobađanje i vraćanje u zemlju.\nBeloruske vlasti saopštile su 29. jula da su uhapsile 32 "ruska borca" privatne oružane grupe Vagner, poznate kao bliske Kremlju, jer su osumnjičeni za "destabilizaciju" zemlje pred predsedničke izbore.\nTamošnji mediji tada su preneli da su hapšenja sprovedena posle saznanja da je u Belorusiju stigla grupa od "200 boraca u cilju da destabilizuje situaciju tokom predizborne kampanje".\nOdnosi Rusije i Belorusije tradicionalno su dobri ali se periodično javljaju napetosti posebno zbog pitanja energetike. Međutim, predsednik Belorusije Aleksandar Lukašenko poslednjih meseci optužuje Moskvu da želi njegovu zemlju da pretvori u vazala i da manipuliše predsedničkim izborima.\nRuski predsednik Vladimir Putin čestitao je Lukašenku pobedu na predsedničkim izborima, uprkos optužbama o izbornoj prevari i protestima koji su usledili i završavali se nasiljem.\nuhapšeni ruski državljani


Republika / NEMOJTE U NEMAČKU PRED NOVU GODINU: Cene smeštaja rastu i za 80 odsto!\nTako tokom predbožićnog perioda, zbog poznatih božićnih marketa, na primer, u Drezdenu raste cena hotelskog smeštaja za čak 80 odsto. U Erfurtu cena hotelskog smeštaja porasla je do 43 odsto, u Ahenu do 39 procenata, a u Nirnbergu do 23 odsto.\nU Frankfurtu na Majni, na primer, hotelski smeštaj nije poskupeo u predbožićnom periodu, ali zato predstoji drastičan skok cene za Novu godinu.\nIsta je situacija i s Berlinom, Hamburgom i Minhenom, gde cena smeštaja raste pred Novu godinu. U ova četiri grada cena hotela skočiće 31. decembra - u Berlinu za 56 odsto, u Hamburgu za 33 procenata, u Minhenu za 19 odsto, a u Frankfurtu za 15 procenata.\nPutovanja Nemačka Minhen Cene Berlin Frankfurt Hamburg Lifestyle Soba Drezden Božić Majna Hotelski smeštaj


Nepromenjen broj pritužbi ombudsmanu | TV KANAL 9 NOVI SAD\nNaslovna EMISIJE Nepromenjen broj pritužbi ombudsmanu\nNepromenjen broj pritužbi ombudsmanu\nVIDEO K9: Broj pritužbi građana koje je ombudmsman dobio u ovoj godini se ne razlikuje značajno od broja iz prethodnih, poručuje Pokrajinski zaštitinik građana i dodaje da nije zadovoljan postignutim rezultatima.\nGodina za nama je po mnogo čemu specifična i uticala je na rad mnogih institucija u zemlji, pa i Pokrajinskog ombudmsana.\nPrema rečima pokrajinskog zaštitinika građana, broj pritužbi koje su dobili u ovoj godini se ne razlikuje mnogo u odnosu na prethodne, ali dodaje da je povećan broj predmeta koje je ombudsman inicirao po sopstvenom nahođenju. Pored opšteg pristupa, Pokrajinski ombudsman je specijalizovan i za rodnu ravnopravnost, zaštitu prava deteta i prava nacionalnih manjina.\nOsnovna problematika ove godine bila je, kaže pokrajinski omudsman Zoran Pavlović, davanje podrške građanima koji su se zbog različitih problema sacijalnog tipa javljali zaštitniku građana. Jedna od tema o kojoj se govorilo u poslednje vreme svakako je borba protiv nasilja nad ženama, a Pavlović ističe da je broj prijava i preminulih žena od posledica porodičnog nasilja ove godine u odnosu na prethodne skoro identičan. S tim u vezi, kaže Pavlović, Ombudsman je ove godine stavio akcenat i na zaštitu dečjih prava.\nEpidemija korona virusa nas je primorala da držimo fizičku distancu, ali ne i socijalnu, poručuje Pavlović. On dodaje da je uloga Ombudsmana da ohrabruje, opominje i savetuje, ali i da kroz iniciranje razgovora i medije daje punu podršku nadležnim državnim organima da nešto preduzmu. Naglašava da ovogodišnjim rezultatom nije zadovoljan, jer, kako kaže, mogli su da urade mnogo više. Međutim, dodaje on, ukoliko se sagledaju mogućnosti, ove godine je urađeno sve što se moglo.\nPrethodni tekst70 paketića za Udruženje “Sunce”\nSledeći tekstŠta očekujemo od 2021. godine?


"Krivična prijava protiv Dumanovića je zastrašivanje"\n„Krivična prijava protiv Dumanovića je zastrašivanje“\nHronika Autor:Beta22. apr. 202112:11\nBeogradski centar za bezbednosnu politiku ocenio je kao zastrašivanje krivičnu prijavu koju je Bezbednosno informativna agencija (BIA) podnela protiv bivšeg policajca Milana Dumanovića zbog toga što je u emisiji Utisak nedelje rekao da BIA i Srpska napredna stranka (SNS) dele novac od droge.\n„U ovom slučaju radi se o pokušaju zastrašivanja prijavljene osobe, kao i svakog građanina koji bi se usudio da u javnosti skrene pažnju na protivzakonite, koruptivne ili druge protivpravne radnje predstavnika državnih institucija, pripadnika vladajuće stranke ili javnih funkcionera“, navodi se u saopštenju tog centra.\nDumanović: Dokazi da SNS i BIA dele novac javno dostupni\n20. apr. 2021 53\nU tom Centru smatraju da je prijava u celosti neubedljiva i kažu da je zbog selektivnog pristupa BIA urušen princip pravne jednakosti, kao i da je, u ovom slučaju ugrožena Ustavom zagarantovana sloboda mišljenja i izražavanja.\n„Odbor smatra da je Dumanović izneo informacije koje su od javnog značaja, sa ciljem uzbunjivanja javnosti. Imajući u vidu da je u televizijskoj emisiji izjavio i da ima dokaze za svoje tvrdnje, prikladnija reakcija nadležnih institucija bila bi da od Dumanovića zatraži dokaze za iznete tvrdnje“, navodi se u saopštenju.\nČak i da ove tvrdnje nisu istinite, kako se navodi, to ne bi bilo dovoljno za postojanje krivičnog dela za koje je bivši policajac prijavljen tužilaštvu.\n„Krivični zakonik jasno zahteva da do posledice, izazivanja panike, nereda ili osujećivanja sprovođenja odluka i mera državnih organa, zaista i dođe. Nije dovoljno, kako BIA navodi u krivičnoj prijavi, da se to čini ‘sa ciljem’ izazivanja panike“, poručuju iz Centra za bezbednosnu politiku.\nPrema navodima iz saopštenja, u prijavi nema ničeg konkretnog o nekoj od tih posledica.\n„Postavlja se pitanje zbog čega je reakcija BIA izostala kod nekih mnogo ozbiljnijih situacija, poput televizijskih izjava ljudi bliskih vlasti, da se pripremaju državni udar i likvidacija premijera, za koje bi se sa većim stepenom sigurnosti moglo tvrditi da su izazivale uznemirenje javnosti“, kaže se u saopštenju.\nDumanović, koji je funkcioner pokreta „Oslobođenje“, izjavio je za dnevni list Danas da jeste izazvao paniku, ali ne kod građana Srbije, kako to tvrdi BIA u svojoj prijavi, već u samoj agenciji.\nBeogradski centar za bezbednosnu politiku formirao je Civilni odbor za zaštitu branitelja ljudskih prava i uzbunjivača zbog, kako je saopšteno, nepostupanja institucija i svih drugih problema sa kojima se suočavaju svi oni koji rade u skladu sa zakonima, pozivaju na odgovornost institucije i funkcionere.\nIz Centra su pozvali građane i građanke, koji se osećaju ugroženo zbog svog aktivizma, prijavljivanja korupcije i ostalih malverzacija, ili ako žele da javnost obaveste o zloupotrebama javnog dobra, da se jave na mejl [email protected]\nBeogradski centar za bezbednosnu politikuBIAmilan dumanovićzastrašivanje\nUŽIVO Blokada u Srbiji: Napadnuta ekipa N1, odblokiran most pre 14 min